Μακαρίζω τη δουλειά μου που με έχει αποκλείσει από την αγαπημένη ψυχαγωγία του Έλληνα, την τηλεόραση. Βασικά, για να μάθεις τι παίζει το ολοήμερο πρόγραμμα, δεν χρειάζεται να βλέπεις πάνω από ελάχιστη ώρα, αφού τα trailer σε καλύπτουν απόλυτα. Ήθελα, λοιπόν, να αναφερθώ στα φετινά χαΐρια. Το φετινό πρόγραμμα των κυριότερων ιδιωτικών καναλιών έχει «γυναικοποιηθεί». Η απογευματινή ζώνη πήγε σε αυτή της υψηλής τηλεθέασης και τα οικογενειακά sitcom αντικαταστάθηκαν από reality. Το «γυναικοποιήθηκε» αναφέρεται στην αρνητική πλευρά (όπως το πάρει κανείς, βέβαια) της σύγχρονης γυναίκας, τουτέστιν στην υπερκαταναλωτική της τάση. Αυτή είναι που χρηματοδοτεί τη μεγάλη μερίδα των εταιριών, άρα και των διαφημίσεων τους, κι έτσι της χαρίστηκε μια ολόκληρη τηλεόραση. Πάλι καλά που υπάρχει αυτή η κρατική, με τα όποια ελαττώματα της, και τελευταίως το Σκάι με τα ντοκιμαντέρ του. Έτσι, έχω κι εγώ κάτι να με νανουρίζει το βράδυ...\nΠέντε είναι οι νέες κυκλοφορίες επί της μεγάλης οθόνης και γενικά κινούμαστε σε μια μέση κατάσταση ενδιαφέροντος. Το βαρύ χαρτί είναι η Julia Roberts και το Eat Pray Love που μπορεί να την κάνει να ξανακούσει το όνομα της στα Όσκαρ. Όμως, η ταινία είναι βαρετή. Πολύ βαρετή. Μέχρι ενός σημείου, που υπάρχει μια κομεντί χροιά, την παρακολουθείς. Από την Ινδία και μετά, όμως, η κατάσταση δυσκολεύει. Προτείνεται σε κυρίες με τάσεις φυγής, αλλά και σε αυτές που αποτέλεσαν το κοινό του Sex and the City. Αυτό δεν το λέω με ειρωνική τάση, ακόμα και μια κακή ταινία έχει το κοινό της κι αυτό είναι πάντα σεβαστό. Αν ήμασταν όλοι ίδιοι, τότε θα είχαμε πολύ μεγαλύτερο πρόβλημα από το να κινούνται και οι μέτριες ως κακές ταινίες...\nΚαλύτερη ταινία της βδομάδας θα έλεγα πως είναι το θριλερικό και κλειστοφοβικό Buried. Από πολύ παλιά στον κινηματογράφο υπάρχουν περιπτώσεις πλήρους αποκλεισμού ενός ήρωα και πάντα είχαν ενδιαφέρον. Στην προκειμένη, ξεπερνάμε κάποιες αναγκαίες σεναριακές ευκολίες κι «απολαμβάνουμε» την αγχώδη ανάσα του Reynolds που κατακλύζει την αίθουσα. Ένα παραπλήσιο κοινό στοχεύει και το Δόλωμα Γένους Θηλυκού, παρέχοντας μια ακόμα εξαιρετική ερμηνεία από τον Edward Norton. Μια ταινία με φανερά προβλήματα σκηνοθετικής και σεναριακής αντίληψης, με ένα θέμα, όμως, που γενικά σε κρατάει. Η δικιά μας Ana Kokkinos επανέρχεται στις ελληνικές μεγάλες οθόνες μετά από 12 χρόνια (Κατά Μέτωπο) με ένα πολυπρόσωπο δράμα, με τίτλο Ευλογημένες Ψυχές. Ο Βασίλης παρατηρεί κάποια προχειρότητα, αλλά αναγνωρίζει την εξέλιξη της σκηνοθέτιδας που ανεβάζει τον πήχη της ψηλότερα. Όσο για το Βρικόλακες για Κλάματα, είναι το αριστούργημα του δίδυμου Friedberg-Seltzer, που όμως θα έπρεπε να μπει σε καλλιτεχνική φυλακή. Αντί να σατιρίζει, όπως συνήθως σε αυτές τις περιπτώσεις, τον στόχο του, τον αναγάγει σε ταινιάρα.\nΟ Νίκος Παναγιωτόπουλος επιστρέφει με τα Οπωροφόρα της Αθήνας και σας καλεί να περπατήσετε μαζί με τον ήρωα μέσα στην πόλη, να ακούσετε τους ήχους της, να δοκιμάσετε τους καρπούς της. Ο Χάρης συνοψίζει λέγοντας «το συνολικό αποτέλεσμα δεν ενοχλεί, αλλά και δεν γοητεύει», για μια ταινία που δηλώνει πως είναι μια κωμωδία πάνω στο δοκίμιο (αναφορά στο ομώνυμο βιβλίο του Σωτήρη Δημητρίου) ή ένα δοκίμιο πάνω στην κωμωδία. Υπάρχει κι ένα μικρό trivia που παρατήρησα: και οι τρεις τελευταίες ταινίες του Παναγιωτόπουλου έχουν την Αθήνα στον τίτλο τους. Ο κατεξοχήν σκηνοθέτης της πρωτεύουσας;\nΜπορεί να πέρασε πάνω από μισός αιώνας που έγινε η Ισπανική Επανάσταση, αποτελεί όμως την πιο αγνή έξαρση επαναστατικότητας στην Ευρώπη για τον 20ο αιώνα, αν ρωτούσατε την άποψη μου. Αυτήν έχει επίκεντρο το φεστιβάλ Ο ισπανικός εμφύλιος στον κινηματογράφο και μας καλεί από αύριο ως και τις 14 του μήνα στην πολυτελή αίθουσα της Ταινιοθήκης της Ελλάδος, παρουσιάζοντας μια σειρά ταινιών για υψηλά σινεφιλικά γούστα. Από τις 21 ως και τις 27 Οκτωβρίου, το φεστιβάλ μεταφέρεται στη Θεσσαλονίκη (Ολύμπιον - Παύλος Θ. Ζάννας), κάτι που στέκει ως παράδειγμα σε τέτοιου είδους διοργανώσεις που ξεχνούν πως ο Νότος ή ο Βοράς της χώρας μας δεν είναι σωστό να χάνει να χάνουν τα τεκταινόμενα του Βορά ή του Νότου, αντίστοιχα.\nΜην αλλάζετε κανάλι και τα λέμε την επόμενη Τετάρτη...


: Ο Σαμαράς προτείνει διαχωρισμό υπουργού-βουλευτή!\nΟ Σαμαράς προτείνει διαχωρισμό υπουργού-βουλευτή!\nΗ θέση του Αντώνη Σαμαρά έρχεται να υπερκεράσει όσες σκέψεις έχουν ακουστεί μέχρι σήμερα.....\nαπό την πλευρά του ΠΑΣΟΚ, σε επίπεδο θεωρίας, και έχει βαθύ πολιτικό περιεχόμενο. Ο Αρχηγός της Αξιωματικής Αντιπολίτευσης πιστεύει ότι μια τέτοια υπερβατική κίνηση, θα επιφέρει ουσιαστική αλλαγή στο περιεχόμενο αλλά και τη μορφή άσκησης της εξουσίας στην Ελλάδα, ανοίγοντας τις πόρτες της πολιτικής για νέους ανθρώπους αλλά και για αξιόλογους επιστήμονες και τεχνοκράτες, που θα ήθελαν να προσφέρουν.


Σελίδες Νίκου Κωστάρα online: Ιανουαρίου 2013\nΕΠΙΦΥΛΛΙΔΕΣ ΤΗΣ ΕΦΗΜΕΡΙΔΑΣ "ΑΡΚΑΔΙΚΟ ΒΗΜΑ"\n*Αναδημοσίευση από την εφημερίδα "Αρκαδικό Βήμα" αρ. φύλλου 242 - Ιανουάριος 2013\nΕΚΠΑΙΔΕΥΤΙΚΑ ΠΡΟΓΡΑΜΜΑΤΑ από το Ίδρυμα Γιάννη Τσαρούχη\nΣΤΟ ΜΗΤΣΟ ΚΑΤΣΙΝΗ τον ποιητή της ειρήνης\nΈνιωσα μια ψυχική ικανοποίηση, όταν ο πρόεδρος του Συνδέσμου Επιστημόνων Τεγέας, κ. Δ. Βόσνος, μου τηλεφώνησε για το πνευματικό μνημόσυνο, αφιερωμένο στον ποιητή της ειρήνης, τον αξέχαστο φίλο μου Μήτσο Κατσίνη, τον αγωνιστή των υψηλών ιδανικών της ζωής, που τα ποιήματά του έγιναν παιάνες για την Ειρήνη και τη Λευτεριά.\nΉταν μια αξιέπαινη απόφαση του Συνδέσμου Επιστημόνων της Τεγέας και αξίζουν θερμά συγχαρητήρια. Όταν πνευματικά σωματεία ρίχνουν στη λήθη ανθρώπους που πρωτοπόρησαν, που δημιούργησαν, που άνοιξαν ορίζοντες και άφησαν ένα αξιόλογο έργο πίσω τους, το έργο ή το χρέος αυτό αναλαμβάνουν άλλοι, που ευτυχώς δεν ξεχνούν, καλύπτοντας έτσι το κενό μιας ασυγχώρητης λήθης. Χρέος μας είναι να μην αφήνουμε στο σκιόφως ή και στο έρεβος της λήθης πρόσωπα που με τον ένα ή τον άλλο τρόπο προσέφεραν στην πνευματική προκοπή μας.\nΑυτό το πνευματικό μνημόσυνο είναι ο καλύτερος τρόπος ν’ αγαπάς αυτόν που έχει φύγει, τιμώντας το έργο του, ιδίως όταν αυτό είναι τόσο πολυσήμαντο και με διαχρονική αξία. «Ούτοι λείψανα των αγαθών ανδρών αφαιρείται ο χρόνος α δ’ αρετά και θανόντα λάμπει», τονίζει ο μεγάλος Ευριπίδης. Γιατί δεν εξαφανίζει τη μνήμη για τους γενναίους άνδρες ο χρόνος, μα η αρετή τους λάμπει και όταν αυτοί πεθάνουν.\nΓιατί το έργο του Κατσίνη αντέχει στο χρόνο μέσα στην πορεία του χρονόκυκλου, έχει διάρκεια και συντηρεί τη μνήμη του δημιουργού, που μαχόταν για τη δικαίωση του ανθρώπου με μια ποίηση ανθρώπινη και πανανθρώπινη. Είχε τάξει τον εαυτό του στον άνθρωπο και το λαό μας. Η ποίησή του είναι το τραγούδι μιας καρδιάς ξέχειλης από αγάπη για τον άνθρωπο. Μια καρδιά που δεν ξέρει άλλο παρά μονάχα ν’ αγαπά. Εμπνέεται από τη ζωή και την κάνει πραγματικότητα με τα υψηλά ιδεώδη της ειρήνης, της ανθρωπιάς και της ελευθερίας.\nΤο όραμα της ειρήνης επανέρχεται με χίλιους τρόπους στην ποίησή του, στα ποιήματά του, που είναι «ηρωικά εμβατήρια της ειρήνης». Για το Μήτσο Κατσίνη η Ειρήνη εξακολουθεί να παραμένει ο καμβάς, που πάνω του εμπλέκονται τα μεγάλα ανθρωπιστικά οράματα και ειρηνοφόρα ιδανικά που σηματοδοτούν την ποίησή του. Μια ποίηση που είναι ο άσβεστος πνευματικός πυρσός ο οποίος καθοδηγεί τους συνοδοιπόρους της ζωής. Σημαδεύει το κάλεσμα των καιρών και είναι καμωμένος από το ίδιο ύφασμα που έβγαλε ο αργαλειός ένα Παλαμά.\nΣτην ποίησή του μιλάει ένας δυναστευόμενος λαός που συμπορεύεται και συμπάσχει μαζί του. Μετά πλάθει τις προσδοκίες του σε οράματα, σε αυριανές πραγματικότητες, σε ανυψωτικά επίπεδα ανθρωπισμού και πνευματικής καλλιέργειας. Μηνύματα ειρήνης και ανθρωπισμού. Μηνύματα που κρατούν τον άνθρωπο μέσα στο χώρο του ανθρωπιστικού «φέρεσθαι» και του μεγαλείου της ύπαρξής του. Όταν γεννιέται ένας ποιητής ένα σκοτάδι πεθαίνει και όταν φεύγει, φωτιά αφήνει στην εστία της ποίησης και μας ζεσταίνει.\nΟ Μήτσος Κατσίνης τραγουδάει τη ζωή και την εξηγεί με το δικό του τρόπο, ιδιαίτερο, αδρό, αφηγηματικό. Είναι ο γλυκόλαλος τραγουδιστής του ήθους, του κάλλους και της αρετής. Με το δυνατό ποιητικό του κάλαμο υμνεί την πίστη, την αγάπη, την καλοσύνη, την πνευματική ανάταση, την ελπίδα, τη δικαιοσύνη, την ανθρωπιά και το ελεύθερο πνεύμα. Το μεγαλείο του αληθινού ποιητή είναι να ενώνει τους ανθρώπους, να τους σβήσει τα πάθη και να τους δείξει το φως που διώχνει τα σκοτάδια και φέρνει τη λευτεριά με αγάπη χωρίς όρους.\nΚαι όπως ο ίδιος τονίζει «η ζωή πάντα είναι η καλύτερη ποίηση. Σε κάθε βήμα της ο άνθρωπος αισθάνεται τις χαρούμενες ώρες, την οδύνη, την τραγικότητα, τις μεγάλες και μικρές στιγμές και γράφει την ιστορία του με τις αποκτημένες εμπειρίες του».\nΉταν ένας αληθινός βαθυστόχαστος ποιητής. Ένας υπέροχος, καταξιωμένος πνευματικός άνθρωπος. Ένας ακάματος δημιουργός, ένας αθόρυβος τίμιος εργάτης του πνεύματος, ένας γενναίος αγωνιστής της ειρήνης και ανυποχώρητος υπερασπιστής των πιο υψηλών ιδανικών της ζωής. Ένας φλεγόμενος άνθρωπος για την ελευθερία, τη δημοκρατία, την κοινωνική δικαιοσύνη, τη συναδέλφωση των λαών, που κάνει τους λαούς να καταργήσουν το μίσος, τα σύνορα και τη βαρβαρότητα.\nΣκουπίζει το δάκρυ του και οραματίζεται ... αλλά και αναστενάζει: «όταν μου λείπεις ειρήνη κουβεντιάζω με τους μάρτυρες και τους ήρωες...»\n- «Δεν θα τραγουδήσω τη χαρούμενη Αγάπη\nθα κλάψω την πέτρινη καρδιά της πολιτείας»\n- «Τα περιστέρια της Ειρήνης ενταφιάζουν το θάνατο\nμεταμορφώνουν τη νύχτα και τον άνθρωπο σε σένα\nκαι σε μένα, μαθαίνουν τον ύμνο της δικαιοσύνης»\nΔεν έχω ποιητική φλέβα, ούτε την ειδικότητα του κριτικού, αλλά διαβάζοντας τα ποιήματά του συλλαμβάνω τους παλμούς της καρδιάς του αληθινού ποιητή και νιώθω τους κυματισμούς αγάπης και ανθρωπιάς να ριπίζουν την απεραντοσύνη της θάλασσας που φέρνει τον παφλασμό μιας επίκαιρης δικής του κραυγής: «Βοηθήστε να σώσουμε τον άνθρωπο» που κλυδωνίζεται χωρίς πυξίδα στο στρόβιλο της παγκοσμιοποίησης. Η φωνή του είναι μια κραυγή, μια ιαχή ειρήνης για να αφυπνίσει συνειδήσεις και να ταράξει την αδιαφορία και το βόλεμα από την αλλοτρίωση της καταναλωτικής μας απληστίας και της πνευματικής μας στείρωσης. Γι’ αυτό πρέπει ν’ ακουστεί μακρύτερα η φωνή του για να μη χαθεί η ελπίδα, για να σωθεί ο Άνθρωπος.\nΈγραφε ποιήματα για τη θάλασσα και την ξενιτιά, για αυτά μιλούσαμε στις συναντήσεις μας αλλά και για την Τεγέα και την Αρκαδία. Γιατί ο λόγος του Μήτσου Κατσίνη κλείνει τη δύναμη της Αρκαδικής γης. Τη θωριά και τ’ ανάστημα και το φως των παλληκαρόβουνών της, πλέκοντας υπέροχους ύμνους:\n«Τραγούδια δοξαστικά, τρισευλογημένες ώρες, αγώνες, ηρωισμοί, ματωμένα χώματα, χιλιάδες σταυροί, σπαρμένα κόκκαλα, βουνά περήφανα, καρποφόροι κάμποι, ναοί, θεοί, λαοί, νεράιδες ύμνησαν το αρκαδικό πνεύμα, την υπέρτατη ομορφιά, την ιδέα των ελεύθερων οραματισμών». Αυτά γράφει σε άρθρο του στα «Αρκαδικά» τα οποία επιμελείται μετά το θάνατο του ιστοριοδίφη Θάνου Βαγενά – και συνεχίζει:\n«Πνεύμα και φως η Αρκαδική γη. Μόχθος αδιάκοπος και ανθρώπινη δημιουργία. Φωνές των αιώνων που ξάγρυπνες ζωντανεύουν τους μύθους και τους ταξιδεύουν στις γενιές που φεύγουν κι έρχονται για να μη σβήσει ο ήλιος, για να μην πεθάνει η ζωή.\nΗ καρδιά της Πελοποννήσου, η Αρκαδία, καταγράφει στους χτύπους της την πορεία της παγκοσμιότητας από τα πρώτα βήματά της, την καθημερινή αγωνία, την απειλή των πολέμων, τους πολιτισμούς, τη βαρβαρότητα, φέρνει από τα βάθη των καιρών, το θάμπος και την αγάπη.»\nΚαι για τον περίφημο πίνακα του Πουσέν «Οι ποιμένες της Αρκαδίας» τονίζει: «Έζησα κι εγώ στην Αρκαδία, είναι η μεγάλη έμπνευση, η θέαση της ζωής, το πάθος για την κατάκτηση της αρμονίας, της πληρότητας, της αδελφικής διαβίωσης, η ευδοκία της τελετουργικής ημέρας».\n«Η Τεγέα» - τονίζει – «έξω από το μύθο και τ’ όνειρο, χωρίς την περιπλάνηση και το ταξίδι του αγνώστου, με την ιστορία της από χιλιάδες χρόνια, με τον ηρωικό λαό της, με τους αγώνες της, με τις ματωμένες και λυτρωτικές ώρες, στάθηκε μια παρουσία μέσα στο χρόνο, ένας λόγος, μια μαρτυρία, μια γη ποτισμένη με ιδρώτα, αγάπη και γνώση. Πέρασες μέσα από τη φωτιά και την κοιλάδα της δοκιμασίας. Κουβαλούσες τις πικρές νύχτες της απόγνωσης και αργούσε να ξημερώσει. Καθημερινά χτυπιόταν η ζωή με το θάνατο και μονάχα στην καρδιά σου και στο όνειρο των νεκρών ζεσταινόταν η Ειρήνη.\nΜητέρα Τεγέα. Οι αιώνες έγραψαν τ’ όνομά σου στην ιστορία της ελληνικής πατρίδας, με θαυμασμό και ο ελεύθερος λαός με το πνεύμα της ψυχική ανάτασης, κράτησε το φως της δημιουργίας, με αγάπη, με πάθος, με πολλές προσδοκίες, με χιλιάδες ελπίδες».\nΚαι για τη γενέτειρά του Κερασίτσα γράφει:\n«Το χωριό μου πότισε με το αίμα του το λάβαρο της Λευτεριάς.\nτραγουδάει το φως του κόσμου\nγράφει την ανθρώπινη δική του ιστορία\nταξιδεύει με τις όμορφες προσδοκίες»\nΗ Κερασίτσα πρέπει να υπερηφανεύεται για το άξιο τέκνο της, όπως και οι Αρκάδες για τον ποιητή της ειρήνης και της ανθρωπιάς, τιμώντας μια προσωπικότητα του ήθους και του πνεύματος, που ανεβάζει την πολιτιστική στάθμη αλλά και εκφράζει το πύρωμα της καρδιάς και το άνοιγμα της ψυχής. Μια ηθική επιβράβευση της αρκαδικής κοινωνίας στις άξιες πουρναρόριζες ως ελάχιστος φόρος τιμής για να δείξουμε στα παιδιά μας ότι υπάρχουν ακόμα άξιοι δημιουργοί που τιμούν τον τόπο μας για να κρατηθούν οι ρίζες του πολιτισμού μας. Και όπως τονίζει ο Περικλής «Ανδρών αγαθών έργω γενομένων, έργω και δηλούσθαι τας τιμάς».\nΑναρτήθηκε από panos aivalis στις 8:10 π.μ. Δεν υπάρχουν σχόλια:


«Όταν μιλήσω θα πάνε ΠΟΛΛΟΙ φυλακή...» : Τώρα ΞΕΣΠΑΣMA-ΣΟΚ απο την Μίνα Αρναούτη... | ΤΑ ΚΑΛΥΤΕΡΑ ΕΔΩ «Όταν μιλήσω θα πάνε ΠΟΛΛΟΙ φυλακή...» : Τώρα ΞΕΣΠΑΣMA-ΣΟΚ απο την Μίνα Αρναούτη...\n«Όταν μιλήσω θα πάνε ΠΟΛΛΟΙ φυλακή...» : Τώρα ΞΕΣΠΑΣMA-ΣΟΚ απο την Μίνα Αρναούτη...\nΠροειδοποιεί δημοσίως: «Ξέρω πολλά κι αν μιλήσω θα…»\nΑπο την ημέρα που η Μίνα Αρναούτη βγήκε από το νοσοκομείο του Ευαγγελισμού στο οποίο νοσηλευόταν για 5 περίπου μήνες, έχει ξεσπάσει πόλεμος εναντίον της από δημοσιογράφους ή θαυμαστές του Παντελή Παντελίδη.\nΗ κοπέλα, νιώθοντας στοχοποιημένη από δημοσιεύματα που θέλουν να την βλάψουν και να την δυσφημίσουν ξέσπασε μέσα από την προσωπική της σελίδα στο facebook, εναντίον δημοσιογράφων που σύμφωνα με τα λεγόμενά της, γράφουν πληροφορίες από το μυαλό τους, που δεν ισχύουν και δεν έχουν βάση…\nΘPHNΟΣ στον χώρο της μουσικής- Νεκρός ο ΓΝΩΣΤΟΣ Έλληνας καλλιτέχνης\n«Η κατευθυνόμενη μ@λακία πάει συννεφο! Δεν πάτε να πνιγείτε βρε αληταριά που οδηγείτε την κοινωνία στη σήψη, κρυβόμενοι κάτω απ τον μανδύα της δηθεν ενημερωσης!!!», εγραψε η ίδια χαρακτηριστικά και συνέχισε: «Μη το ανοιξω.. Γιατι ξερω πολλα κ εχω κ μεγαλο αρχειο!!!»\nΤΕPMΑ ΤΑ ΨΕΜΑΤΑ- Δείτε την φωτό ΦΩΤΙΑ που ΤΙΝΑΖΕΙ στον αέρα την Αρναούτη


Κ. Αχ. Καραμανλής-Δακτύλιος: Σκέψεις για επέκταση – Περιορίζονται κατά πολύ οι εξαιρέσεις | ΤΟ ΠΑΡΟΝ\nΚ. Αχ. Καραμανλής-Δακτύλιος: Σκέψεις για επέκταση – Περιορίζονται κατά πολύ οι εξαιρέσεις\nOctober 18, 2021 στις κατηγορίες ΕΙΔΗΣΕΙΣ,ΕΠΙΚΑΙΡΟΤΗΤΑ,\nTags: EPIKEROTITA , ΔΑΚΤΥΛΙΟΣ , ΕΠΙΚΑΙΡΟΤΗΤΑ , ΚΩΣΤΑΣ ΑΧ. ΚΑΡΑΜΑΝΛΗΣ


Η τελευταία επιστολή του Κολοκοτρώνη- Του Κυριάκου Δ. Σκιαθά για το πατρινόραμα - Patrinorama\nΑΛΕΞΗΣ ΤΣΙΠΡΑΣ: “Εκδοτικό επίτευγμα το Πατρινόραμα!”\nΝτοκιμαντέρ για το ιστορικό τραίνο της Πάτρας- Με τον Νίκο Τζανάκο αφηγητή\nΣεισμοί 4.8 και 4.7 σε Ναύπακτο- Αίγιο! Έγιναν αισθητοί και στην Πάτρα.\nΠΟΙΗΜΑΤΑ ΤΟΥ ΠΑΤΡΙΝΟΥ ΠΟΙΗΤΗ ΓΙΩΡΓΟΥ ΚΟΖΙΑ ΣΤΑ ΑΡΑΒΙΚΑ -Του Παναγιώτη Αντ. Ανδριόπουλου\nΆρθρο Σίμου Ανδρονίδη: Για την αντικατάσταση του Αν. Λοβέρδου\nΜακρυγιάννης: «ΩΣ ΛΙΟΝΤΑΡΙ ΠΟΛΕΜΟΥΣΕ ΚΑΙ ΩΣ ΦΙΛΟΣΟΦΟΣ ΟΔΗΓΟΥΣΕ»\nΗ προσέγγιση Παπανδρέου στον ΣΥΡΙΖΑ – Μια εξήγηση\nΑΘΗΝΑ ΚΑΚΟΥΡΗ στο “πατρινόραμα”: “Η Πάτρα πάσχει, από έλλειψη αγάπης!”\nΛΕΥΤΕΡΗΣ ΜΥΤΙΛΗΝΑΙΟΣ στο “πατρινόραμα”: «Κάποια στιγμή, τα σιχάθηκα όλα!»\nΗ τελευταία επιστολή του Κολοκοτρώνη- Του Κυριάκου Δ. Σκιαθά για το πατρινόραμα\nPatrinorama· 9 Ιανουαρίου, 2021\n*Ο Κυριάκος Σκιαθάς\nΑναλυτής - Συγγραφέας\nΣτην Αθήνα, στα τέλη του 1842, προκλήθηκε θόρυβος γύρω από το όνομα του πολέμαρχου Θεόδωρου Κολοκοτρώνη, που ήταν τότε Σύμβουλος Επικρατείας. Αφορμή στάθηκε ο διορισμός ενός από τους συνεργάτες του αρχηγού των τουρκοπροσκυνημένων, στην εποχή του Ιμπραήμ πασά, Αχαιού Δημήτριου Νενέκου.\n(Εθνικό Ιστορικό Μουσείο,\nΟ Νενέκος καταγόταν από τη Ζουμπάτα Αχαΐας, και ανήκε στην υπηρεσία του κοτζάμπαση της Πάτρας Αθανάσιου Κανακάρη – Ρούφου και του γιου του Μπενιζέλου. «Προ της επαναστάσεως ήτο μικρός κλέφτης, και ως τοιούτος τότε εγνωρίζετο», γράφει ο Φωτάκος. Ήταν όμως αρχομανής, και το 1822 σκότωσε τον οπλαρχηγό Σπανοκυριάκο αντίζηλο του στο καπετανιλίκι. Είχε μεγάλη επιρροή στα Αρβανιτοχώρια της Πάτρας, γεγονός που εκμεταλλεύτηκε στο έπακρο ο Ιμπραήμ και τον πήρε με το μέρος του. Του έδωσε χρήματα, χωράφια, άλογα, βόδια και απάλλαξε αυτόν και τους συγγενείς του από τους φόρους. Ο Αιγύπτιος αρχηγός ακολούθησε στην Πελοπόννησο το παράδειγμα του Κιουταχή στη Στερεά Ελλάδα, που με ήπιο τρόπο είχε πετύχει την υποταγή της περιοχής. Μετά την πτώση του Μεσολογγίου η Επανάσταση βρισκόταν σε κρίσιμη περίοδο. Ο Ιμπραήμ πάσχιζε με τους ανθρώπους του να μαζέψει προσκυνοχάρτια. Να δείξει στους ξένους ότι ο Μοριάς ήταν προσκυνημένος.\nΟ πατριάρχης Κωνσταντινουπόλεως, με διαταγή του Σουλτάνου Μαχμούτ Β’ έστειλε αρχιερείς στον ελλαδικό χώρο να πείσουν τους επαναστάτες να προσκυνήσουν. Την κατάσταση «βοηθούσαν» οι κοτσαμπάσηδες με τους καπεταναίους τους και τα μέλη της Αντικυβερνητικής Επιτροπής, που αντενεργούσαν κατά του Γέρου του Μοριά. «Οι κοτζαμπάσηδες ήλπιζον το προσκύνημα να μετατρέψουν εις ωφέλειαν των αφού εξέλειπεν ο Κολοκοτρ.», σημειώνει ο Σπηλιάδης. Ο Γενικός Αρχιστράτηγος Church αγανακτισμένος από τις φατριαστικές ενέργειες της Αντικυβερνητικής Επιτροπής έγραψε στον Κολοκοτρώνη: «Αυτή δε είναι Κυβέρνησις, είναι μια κοινή φατρία αξία της κοινής αποστροφής, για την αβελτηρίαν της. Πόσα δεν υπέφερα και υποφέρω παρ’ αυτών των Κυρίων και ως Αρχιστράτηγος και ως άνθρωπος…»\nO Κολοκοτρώνης πολέμησε το προσκύνημα προσφέροντας στην πατρίδα ίσως τη μεγαλύτερη εκδούλευσή του. «Δεν εστεκόμουν πουθενά, πότε εις την Καλαμάταν πότε εις την Μεσσηνίαν, εις Λεοντάρι, Πάτρα, Καλάβρυτα, ποτέ δεν εξεκαβάλληγα… Από την πολλή καβάλλα αρρώστησα, εφούσκωσαν τα πόδια μου και τα αχαμνά μου…». Επανειλημμένως κάλεσε τον Νενέκο να επιστρέψει στους κόλπους της Επανάστασης. Αυτός όμως δεν έχανε ευκαιρία να εκδηλώσει την αφοσίωση του στον Ιμπραήμ. Τον Ιούλιο του 1827 ο Αιγύπτιος αρχηγός ερχόμενος από την Πάτρα στα Καλάβρυτα στο δρόμο, φτάνοντας στο χάνι του Βερβαινίκου παραδρόμησε και χωρίσθηκε από τη φρουρά του. Με συνοδό μόνο τον Τούρκο τσιμπουκοδότη του πλανήθηκε στο γειτονικό δάσος. Εκεί τον βρήκαν ο Νενέκος με 54 προσκυνημένους και του στάθηκαν για φρουρά όλη τη μέρα. Στη θέση «βρύση του Δεσπότη» ο Αιγύπτιος αποκαμωμένος από την καλοκαιρινή ζέστη κοιμήθηκε προστατευμένος από τους τουρκολάτρες.\nΌταν ξύπνησε, ο Νενέκος με τους συντρόφους του, του έδωσαν φαγητό και μέχρι την ώρα της επιστροφής στο στρατόπεδο του, που ήταν στα Σάλμενα, αποτέλεσαν τη φρουρά του. Ο Αχαιός οπλαρχηγός απεμπόλησε μια σπάνια ευκαιρία να σκοτώσει ή να αιχμαλωτίσει τον Αιγύπτιο στρατηλάτη, να βοηθήσει τον Αγώνα και να κερδίσει επάξια τον τίτλο του σωτήρα του Έθνους. Αντ’ αυτού το όνομα του έγινε συνώνυμο του προδότη. Ο Ιμπραήμ επιστρέφοντας ασφαλής στο στρατόπεδο, τον επαίνεσε μπροστά στους αγάδες και για τις υπηρεσίες του έστειλε αναφορά στον Σουλτάνο, που τον ονόμασε Μπέη και έκτοτε οι Τούρκοι τον έλεγαν Μπέη Νενέκο. Όταν ο Κολοκοτρώνης έμαθε το γεγονός οργίστηκε μπήκε στο μοναστήρι της Κανδήλας, της Κοιμήσεως της Θεοτόκου και μπροστά στο εικόνισμα της Παναγίας ορκίστηκε το θάνατο του λέγοντας ότι «αν τον εύρισκε πουθενά με τα ίδια του χέρια τον εφόνευε», ιστορεί ο Φωτάκος. Στη συνέχεια, έδωσε γραπτή διαταγή στον ξάδερφο και συγχωριανό του Νενέκου Αθανάσιο Σαγιά να τον σκοτώσει.\nΠέρασε ο καιρός, ήρθε ο Ιωάννης Καποδίστριας αλλά ο Νενέκος συνέχισε την αντεθνική του δράση, ως συνεργάτης των Τουρκοαιγυπτίων. Στις 26 Μαρτίου 1828 πήγε μαζί με Τούρκους και σκλάβωσε μια οικογένεια Καρυτινή, που έμενε από παλιά στην Πάτρα και πήρε και 6000 σφαχτά. Ο Κολοκοτρώνης αγανακτισμένος έγραψε στον Σαγιά: «Άπιστε, γιατί δεν τον σκοτώνεις, που ακόμη με τους Τούρκους είναι, αφού ήλθε ο Κυβερνήτης;». Τότε αυτός έσμιξε με τον τουρκολάτρη Νενέκο και τον σκότωσε. Σύμφωνα με τον Στέφανο Θωμόπουλο η εκτέλεση έγινε κατά τη διάρκεια μιας βάπτισης. Ο σκοτωμός του προκάλεσε και την αντίδραση των κοτσαμπάσηδων της Αχαΐας, που ήταν οπλαρχηγός τους. «Εις τα 1828 έγιναν παράπονα», λέει ο Θεόδωρος Κολοκοτρώνης. Πράγματι αυτοί με πρώτο τον Μπενιζέλο Ρούφο (μετέπειτα δυο φορές πρωθυπουργό της Ελλάδας και αρκετές υπουργό) κατηγόρησαν στον Καποδίστρια, που παράπλεε στον Κορινθιακό κόλπο, τον Κολοκοτρώνη και τον Σαγιά για τη δολοφονία του Μπέη – Νενέκου. Ο Καποδίστριας δεν έδωσε σημασία στις καταγγελίες τους βάζοντας πρόσκαιρα τέλος σε μια από τις πιο στενάχωρες εθνικά στιγμές της εξέγερσης, που ήταν το μόλυσμα του προσκυνήματος.\nΙωάννης Φιλήμων (1798-1874)\nΔεκατέσσερα χρόνια αργότερα, το Δεκέμβριο του 1842 ο σκοτωμός του Νενέκου ήρθε και πάλι στην επικαιρότητα. Ο διορισμός ενός από τους τουρκοπροσκυνημένους συντρόφους του απασχόλησε τον τύπο της εποχής και ξαναθύμισε την περίπτωση του Ζουμπατιώτη καπετάνιου. Το όνομα του Κολοκοτρώνη έγινε αντικείμενο αντιπαράθεσης στα κεντρικά θέματα των κομματικών εφημερίδων. Οι περισσότεροι κειμενογράφοι μιλούσαν με τα καλύτερα λόγια για τον Γέρο του Μοριά και τη μεγάλη προσφορά του στην καταπολέμηση του προσκυνήματος. Δεν έλειψαν όμως και οι απολογητές των αντεθνικών πράξεων του προδότη Νενέκου. Ο πολέμαρχος αν και είχε όλα τα δίκαια με το μέρος του, δεν του άρεσε τώρα στα στερνά του η διαμάχη γύρω από το όνομα του. Άλλωστε, προαισθανόμενος ότι το τέλος του δεν ήταν μακριά, το καλοκαίρι του ίδιου χρόνου είχε πάει στη γενέτειρα του, στον αγαπημένο του Μοριά, ακόμη ταξίδεψε μέχρι την Ύδρα και συγχωρέθηκε με όλους, εχθρούς και φίλους.\nΧαρακτηρισμένος Ναπαίος (ρωσόφιλος), έστειλε στις 4 Δεκεμβρίου 1842, επιστολή (την τελευταία του) στην εφημερίδα Αιών, κομματικό όργανο των Ναπαίων για να βάλει τέλος στη διαμάχη γύρω από το όνομα του. Με τον εκδότη της εφημερίδας Ιωάννη Φιλήμονα ο Κολοκοτρώνης γνωριζόταν από παλιά. Τον είχε «ξυλοφορτώσει» και φυλακίσει για λίγες ώρες το Νοέμβριο του 1825, όταν αυτός δεν τον ενημέρωσε για την είσοδο του στην αιγυπτιοκρατούμενη Τριπολιτσά, ύστερα από εντολή της κυβέρνησης. Στα κατοπινά χρόνια οι δύο τους έγιναν στενοί φίλοι. Ο Γέρος του Μοριά έγραφε στην επιστολή:\n«Είδον ν’ αναφέρετε υπερ’ εμού. Σας ευχαριστώ δι’ όσους αναφέρεται επαίνους. Επίσης ευχαριστώ και τον συντάκτην του Φίλου του Λαού τον Ιατρόν κ. Α. Ζυγομαλά που αναφέρουν κακά. Σας εκφράζομαι δε ότι, αν έπραξα καλά ή κακά δια την Πατρίδα, η αλάνθαστος Ιστορία θα κρίνη. Ή αν έβλαψα ή εζημίωσα τινά, δύναται να με ενάξει εις τα Δικαστήρια. Το μόνον δε όπου θα σας παρακαλέσω είναι να μην αναφέρεται του λοιπού ούτε λέξιν περί του ονοματός μου, και ό,τι θέλουσιν ας γράφωσιν οι άλλοι, μοι είναι αδιάφορον. Καθότι μία κοινή παροιμία λέγει ότι ο κάλπικος παράς και ο χαμένος λόγος εις τον οικοκύρην μένει.\nΕν Αθήναις, την 8 Δεκεμβρίου 1842 Θ. ΚΟΛΟΚΟΤΡΩΝΗΣ»\nΗ εφημερίδα Φίλος του Λαού ήταν όργανο του γαλλικού κόμματος με εκδότη τον Ανδρέα Ζυγομαλά, ο οποίος είχε σπουδάσει ιατρική στην Πάντοβα και Παρίσι, με υποτροφία του Κοραή και του Καποδίστρια.\nΔύο μήνες μετά από την τελευταία δημόσια παρέμβαση του, στις 4 Φεβρουαρίου 1843, έντεκα το πρωί Τσικνοπέμπτης, ο Θεόδωρος Κολοκοτρώνης πέθανε σε ηλικία 73 χρόνων, από αποπληξία (εγκεφαλική αιμορραγία) και εντάχθηκε στο εθνικό πάνθεο. Το βράδυ της προηγούμενης ημέρας είχε παρευρεθεί στη επετειακή δεξίωση που γινόταν στο Παλάτι για την άφιξη (αποβατήρια) της βασίλισσας Αμαλίας στην Ελλάδα το Φεβρουάριο του 1837. Ο αρχιστράτηγος που είχε βρεθεί σε μεγάλα κέφια έφαγε, ήπιε, χόρεψε, γλέντησε με τη ψυχή του και «ετοιμάστηκε» για το μεγάλο ταξίδι…\nΗ κηδεία του έγινε με μεγαλοπρέπεια και την παρακολούθησε πλήθος κόσμου. Στο νεκροκρέβατο «ήτο κεκοσμημένος με την στολήν του Αντιστρατήγου, έφερε το ξίφος, το οποίον είχε εις την αρχήν της επαναστάσεως… και εις τους ποδας τζαρούχια, το παλαιόν αυτού υπόδημα, υποκάτω δε των ποδών ετέθη Τουρκική σημαία».\nΟ Θεόδωρος Κολοκοτρώνης, νεκρός.\nεκ του φυσικού από τον καλλιτέχνη\nP. Bonirote, 1843.\nΤύπωμα, (Εθνικό Ιστορικό\nPrevious ArticleΠΑΤΡΙΝΟΡΑΜΑ: Πρώτος ο Καρανίκας σε αναγνώσεις! Αριθμός-ρεκόρ επισκεπτών στην ιστοσελίδα μας!\nNext ArticleΠΟΙΗΜΑΤΑ ΤΟΥ ΠΑΤΡΙΝΟΥ ΠΟΙΗΤΗ ΓΙΩΡΓΟΥ ΚΟΖΙΑ ΣΤΑ ΑΡΑΒΙΚΑ -Του Παναγιώτη Αντ. Ανδριόπουλου\nΧορηγός επικοινωνίας το “πατρινόραμα” στην τηλεσπερίδα του Α. Χάχαλη για 2.500 χρόνια της Ναυμαχίας της Σαλαμίνας\nΜΙΜΗΣ ΑΝΔΡΟΥΛΑΚΗΣ ΣΤΟ ΠΑΤΡΙΝΟΡΑΜΑ: «Στην Πάτρα, ο Μίκης συνέθεσε πρώτη φορά τραγούδι!»


Στις αγκάλες του Μπουτάρη | Άρθρα | Ελευθεροτυπία\nΗ επιλογή του δεν είναι έκπληξη. Το υπουργείο επιθυμούσε τη σύνδεση της πόλης με το σημαντικότερο ίσως διεθνή θεσμό, που φιλοξενεί ετησίως.\nΤα προηγούμενα χρόνια η Τοπική Αυτοδιοίκηση αντιμετώπιζε σαν κάτι ξένο το Φεστιβάλ Κινηματογράφου. Επιπλέον, το τεράστιο χρέος που δημιούργησαν οι προηγούμενες διοικήσεις του Φεστιβάλ έκανε και τον επιχειρηματικό κόσμο (από ξενοδοχεία μέχρι ταξιδιωτικά γραφεία) της πόλης να στρέφεται μακριά του. Ακόμη και ο Οργανισμός Λιμένος Θεσσαλονίκης, που διαθέτει τις αίθουσες στο Φεστιβάλ, παρέμενε απλήρωτος.\nΟ Γιάννης Μπουτάρης, που φιλοδοξεί να αλλάξει το πρόσωπο της Θεσσαλονίκης, καλείται και από το νέο του ρόλο να «ανοίξει» την πόλη προς το Φεστιβάλ και το αντίστροφο. Αλλωστε, στη σύνθεση του νέου Δ.Σ. τοποθετήθηκε και ο αντιδήμαρχος Πολιτισμού, Παιδείας και Τουρισμού της Θεσσαλονίκης, Σπύρος Πέγκας.\n«Η ανάθεση της προεδρίας του Φεστιβάλ Κινηματογράφου Θεσσαλονίκης στο πρόσωπό μου», δήλωσε χθες ο δήμαρχος Θεσσαλονίκης, «σηματοδοτεί τη βούληση του υπουργείου Πολιτισμού, ώστε ο σημαντικός αυτός φορέας και θεσμός της πόλης να συνεισφέρει ουσιαστικά στην ανάπτυξη ενός σημαντικού τομέα πολιτισμικής και οικονομικής δραστηριότητας, όπως αυτός μπορεί να εκφραστεί από το σημαντικό τοπικό δυναμικό του χώρου του Κινηματογράφου, μέσα από την ενεργό εμπλοκή του Δήμου Θεσσαλονίκης και τη συνακόλουθη σύσφιγξη των σχέσεων του Φεστιβάλ και της πόλης». Πρόσθεσε, μάλιστα, ότι «η παρουσία του κ. Εϊπίδη στη θέση του διευθυντή τόσο του Φεστιβάλ Κινηματογράφου όσο και του Φεστιβάλ Ντοκιμαντέρ Θεσσαλονίκης, δύο διοργανώσεων που απολαμβάνουν διεθνούς καταξίωσης, όπως και η γενικότερη δραστηριότητα ανθρώπων του χώρου, που κινητοποιούνται έντονα τελευταία, είναι ελπιδοφόρα σημάδια για την ανοδική πορεία του Φεστιβάλ».\nΣτη θέση του αντιπροέδρου τοποθετείται ο σκηνοθέτης Γιάννης Σμαραγδής, ενώ μέλη, εκτός από τον Σπ. Πέγκα, διορίστηκαν ακόμη οι: Βικτωρία Γεωργουβέλα (σύμβουλος πολιτιστικής διαχείρισης), Γιωργανδρέας Ζάννος (δικηγόρος, εκπρόσωπος ΕΡΤ), Νίκος Παναγιωτόπουλος (σεναριογράφος) και Φίλιος Στάγκος (δημοσιογράφος).\nΣύμφωνα με το νέο κινηματογραφικό νόμο, το Δ.Σ. αυτό θα επιλέξει το γενικό διευθυντή του Φεστιβάλ Κινηματογράφου, όπως έγινε πρόσφατα και στο Ελληνικό Κέντρο Κινηματογράφου. Προηγουμένως θα πρέπει να γίνει πρόσκληση ενδιαφέροντος. Η θητεία του νέου Δ.Σ. είναι τριετής.\nΦ.Μπ. - Μπ.Γιαν.


«Θολό τοπίο» για το Πάτρα-Πύργος\n«Θολό τοπίο» για το Πάτρα-Πύργος Προτεινόμενο\nΠρώτη Δημοσίευση:\tΚυριακή, 30. 10. 2016 - 17:40\nTα όσα ειπώθηκαν, αλλά περισσότερο αυτά που δεν «ειπώθηκαν», στη σύσκεψη του Kυριάκου Mητσοτάκη για το project του οδικού άξονα Πάτρα-Πύργος, επιτείνουν το «θολό τοπίο» γύρω από ένα έργο που θεωρείται απαραίτητο.\nH NΔ λέει ότι στηλίτευσε από την πρώτη στιγμή το «σπάσιμο» σε 8 εργολαβίες και βάζει θέμα για το αν το υπουργείο Yποδομών έχει εξασφαλίσει χρηματοδότηση από ευρωπαϊκούς πόρους.\nTο επιχείρημα, βέβαια, ότι η προηγούμενη κυβέρνηση (NΔ-ΠAΣOK) είχε βρει τα λεφτά για το σύνολο του έργου δεν σημαίνει και πολλά αφού επί των ημερών της για δύο χρόνια και πλέον η δημοπράτηση έμεινε στα χαρτιά.\nTο καίριο ερώτημα, όμως, είναι άλλο: η δέσμευση της N.Δ. ότι «θα υλοποιήσει το συγκεκριμένο έργο, -που λειτουργεί ως συνέχεια της Oλυμπίας Oδού-, αφού αποτελεί μέγιστη προτεραιότητα για την ευρύτερη ανάπτυξη της Δυτικής Eλλάδας και των Iονίων Nήσων» σημαίνει πως, -ως κυβέρνηση, θα επιδιώξει την ακύρωση των νυν διαγωνισμών και την προκήρυξη νέου;\nMέχρι σήμερα, άσχετα με το τι θα γίνει στην πορεία, από τις τρεις δημοπρατήσεις (τις οποίες έχει κερδίσει ο Kαλογρίτσας) προκύπτει μείωση του κόστους για το Δημόσιο πάνω από 50%.\nAν το project έβγαινε ενιαίο και μάλιστα σαν «συνέχεια της Oλυμπίας Oδού», όπως ήθελαν εξ αρχής οι μεγαλοεργολάβοι του συγκεκριμένου αυτοκινητόδρομου, θα πέφταμε κάτω από τα 470 εκατ. ευρώ του αρχικού προϋπολογισμού; Tι λέει τελικά η NΔ;\nΠερισσότερα σε αυτή την κατηγορία: « Προς αλλαγή διοίκησης στη Forthnet Έτσι ο EΦK στο αέριο «έκαψε» τη Γιούλα »\nοδικός άξονας ΠάτραΠύργος


Επαναπροκήρυξη ή διαπραγμάτευση για περαιτέρω εκπτώσεις οι επιλογές της κυβέρνησης - Εμπλοκή και των δανειστών\nΤρίτη, 15 Μαρτίου 2016 12:58\nΣε κενό αέρος το Κτηματολόγιο με τις αποφάσεις στα συρτάρια 15/01/2016 15:11\nΠαράταση για δηλώσεις κτηματογράφησης σε προκαποδιστριακούς δήμους Σπάρτης, Μεσσήνης, Καλαμάτας 30/12/2015 15:02\nΟ πρώην επικεφαλής της ΕΚΧΑ υπογραμμίζει επίσης πως «πρότεινα την ακύρωση και επαναπροκήρυξη του διαγωνισμού γιατί αυτό επιβάλει το δημόσιο συμφέρον. Το κόστος του έργου με τις μικρές εκπτώσεις που δόθηκαν στις 22 από τις 28 μελέτες είναι πολύ μεγάλο. Και να επισημάνω ότι η Ευρωπαϊκή Επιτροπή έχει κάνει λόγο ουκ ολίγες φορές για το... ακριβό ελληνικό Κτηματολόγιο». Ο ίδιος απαντά όμως και στο γιατί δεν επιχείρησε να πάει σε διαπραγμάτευση: «Οπως έχω πει και στη Βουλή, αρχές του 2015 με το συγκεκριμένο πολιτικό κλίμα, θα ήταν τουλάχιστον παράλογο να διαπραγματευθώ με 28 εργολάβους. Με ποια λογική θα συμφωνούσα σε μια οποιαδήποτε μείωση του τιμολογίου; Αν π.χ. υπέγραφα τις συμβάσεις με μια μέση έκπτωση 22% δεν θα μπορούσε κάποιος να πει, γιατί 22% και όχι 23%; Το 1% του προϋπολογισμού του εν λόγω έργου είναι 5,8 εκατ. ευρώ...».\nΜείζον θέμα για την ολοκλήρωση του Κτηματολογίου είναι και οι δασικοί χάρτες, οι οποίοι είναι προαπαιτούμενο για το Κτηματολόγιο, καθώς η κτηματογράφηση δεν μπορεί να ολοκληρωθεί αν δεν έχει γίνει η οριοθέτηση των δασικών εκτάσεων. Σύμφωνα με σχετική αναφορά του Γεωτεχνικού Επιμελητηρίου Ελλάδος, σήμερα έχει ολοκληρωθεί ή βρίσκεται στο στάδιο ολοκλήρωσης κατάρτισης του δασικού χάρτη το 55% της χώρας, ενώ δεν έχει αναρτηθεί ούτε το 2%... Μη εξασφαλισμένη είναι και η χρηματοδότηση των μελετών για τη δημιουργία των δασικών χαρτών. Βάσει των εκτιμήσεων θα χρειασθούν περί τα 70 εκατ. ευρώ.


Τουρισμός υπαίθρου – αγροτουρισμός : Η απάντηση στην υγειονομική και περιβαλλοντική κρίση - ITNnews\nΟ Θοδωρής Βασιλείου γράφει για τον αγροτουρισμό και τις δυνατότητες που προσφέρει απέναντι στην υγειονομική και περιβαλλοντική κρίση στην ηλεκτρονική εφημερίδα τουρισμού «itn Ελληνικός Τουρισμός» που κυκλοφόρησε την περασμένη Πέμπτη 30 Σεπτεμβρίου 2021.\nΜια υγιής τουριστική βιομηχανία εξαρτάται από ένα υγιές και αξιόλογο περιβάλλον και ο τουρισμός υπαίθρου προσφέρει τις πλέον κατάλληλες συνθήκες για βιώσιμη ταξιδιωτική δραστηριότητα.\nΙστορικά η πρώτη εμφάνιση του τουρισμού υπαίθρου και του αγροτουρισμού τοποθετείται τον 19ο αιώνα, όταν ο τότε αστικός πληθυσμός πραγματοποιούσε εκδρομές με τους ατμοκίνητους σιδηρόδρομους. Όμως ο αγροτουρισμός ως συγκροτημένη εναλλακτική μορφή τουρισμού, εμφανίζεται για πρώτη φορά τη δεκαετία του ’60 στις Η.Π.Α. (Farm/ranch tourism).\nΣτη χώρα μας, οι πρώτες μορφές αγροτουριστικής δραστηριότητας έλαβαν χώρα το 1984, με την ίδρυση των πρώτων γυναικείων αγροτουριστικών συνεταιρισμών (Πέτρα Λέσβου, Αμπελάκια, Αράχοβα, Μαστιχοχώρια Χίου).\nΗ αγροτουριστική ανάπτυξη στον ελλαδικό χώρο περιορίστηκε στο παρελθόν στη δημιουργία μιας πλειάδας «αγροτουριστικών» καταλυμάτων, συγκεντρωμένα στις παραθαλάσσιες ζώνες ή διάσπαρτα στο χώρο, ασύνδετα συνήθως με τη γεωργική παραγωγή και το τοπικό αγροτικό στοιχείο γενικότερα και χωρίς να προσφέρονται παράλληλα οι υπηρεσίες, τα αγαθά και οι δραστηριότητες που θα αναμενόταν από ένα τέτοιου είδους κατάλυμα.\nΩστόσο η σημερινή τάση είναι η παροχή ολοκληρωμένων αγροτουριστικών υπηρεσιών και άλλων δραστηριοτήτων υπαίθρου και εναλλακτικών μορφών τουρισμού. Έχουν δημιουργηθεί εκατοντάδες ποιοτικές μονάδες που όχι μόνο δεν έχουν κάτι να ζηλέψουν από το εξωτερικό, αλλά σε πολλές περιπτώσεις είναι μοναδικές και παραδείγματα προς μίμηση.\nΤο παγκόσμιο σοκ της πανδημικής κρίσης σε συνδυασμό με την κλιματική αλλαγή διαμορφώνουν μια νέα κατάσταση στο παγκόσμιο τουριστικό τοπίο και αλλάζουν τον τρόπο σκέψης και τις προτιμήσεις των ταξιδιωτών.\nΠοιός όμως είναι ο τόπος και ο τύπος διακοπών που επιλέγει ο σημερινός ταξιδιώτης;\n-Που θα υιοθετεί το θετικό περιβαλλοντικό αποτύπωμα, ως τρόπο ζωής;\n-Που θα αναδεικνύει προορισμούς με καλό κλίμα και πολυποίκιλα ιστορικά και πολιτιστικά μνημεία. υψηλής αναγνωρισιμότητας;\n-Που θα διαθέτει μικρές πόλεις και χωριά με καλή κουζίνα, με ενδιαφέροντα ήθη και έθιμα, με τοπικές πολιτιστικές εκδηλώσεις και φιλικούς κατοίκους;\n– Που θα επιλέγει τοπικά προϊόντα στην κουζίνα του συνδέοντας την τοπική παραγωγή με τον τουρισμό;\nΑυτονόητη η απάντηση, ο «τουρισμός υπαίθρου – αγροτουρισμός».\nΚαι φυσικά τουρισμός υπαίθρου όχι γενικά και αόριστα, αλλά σε μια χώρα σαν την Ελλάδα, με άπειρες επιλογές αυτού του τύπου διακοπών, με άριστους οικοδεσπότες εμφορούμενους από υψηλά αξιακά πρότυπα και άψογο επαγγελματισμό.\nΟλοι πλέον επιθυμούν μια στροφή και αλλαγή του τρόπου της ζωής τους. Εγκαταλείπουν τα καταναλωτικά πρότυπα και την υιοθετούν τους νέους κανόνες αειφορικής συμπεριφοράς και υγιεινών διατροφικών συνηθειών.\nΣε αυτή την λογική προσχωρούν σταδιακά ακόμη και οι φανατικοί οπαδοί του θαλάσσιου τουρισμού, επίσης γίνεται πρώτη επιλογή για τις παρέες των νέων.\nΤα εθνικά και διεθνή ταξίδια είναι πλέον πολύ μελετημένα και η αναμενόμενη ανάπτυξη του τουρισμού υπαίθρου – αγροτουρισμού αποτελεί μια μεγάλη ευκαιρία για την χώρα μας.\nΤο τουριστικό προϊόν στο σύνολο του είναι προφανώς ευάλωτο στην κλιµατική αλλαγή, τόσο από την πλευρά της ζήτησης όσο και από την πλευρά της προσφοράς. Οι βασικές επιπτώσεις σε τουριστικές περιοχές είναι η άνοδος της στάθμης της θάλασσας, η αύξηση της θερμοκρασίας και η μείωση της βροχόπτωσης (ιδίως κατά τη θερινή περίοδο) αλλά και τα ακραία καιρικά φαινόμενα τα οποία θα εμφανίζονται όλο και συχνότερα.\nΓια παράδειγμα η αύξηση της θερμοκρασίας ή/και η συχνότερη εμφάνιση καυσώνων θα υποβαθμίσουν σε σημαντικό βαθμό την ποιότητα του τουριστικού προϊόντος κατά τους καλοκαιρινούς μήνες. Παρόλα αυτά και λόγω της ποικιλίας των κλιματικών ζωνών της χώρας μας, μια θετική επίδραση που μπορεί να προκύψει σε κάποιες περιοχές είναι η επιμήκυνση της τουριστικής περιόδου, η οποία σίγουρα θα επηρεάσει με τη σειρά της την προσφορά στον τουρισμό, αλλά και τη ζήτηση.\nΟι αρνητικές επιπτώσεις που εκτιμώνται (π.χ.έκθεση της ΕΜΕΚΑ, έρευνα για την κλιματική αλλαγή, από διαΝΕΟσις ), µπορεί να µετριαστούν ή ακόµη και να ανατραπούν, καθώς οι δείκτες τουριστικής ευφορίας βελτιώνονται σηµαντικά την άνοιξη και το φθινόπωρο. Δηλαδή λόγω των αλλαγών, προκύπτουν άριστες κλιματικές συνθήκες στις λεγόμενες ενδιάμεσες εποχές.\nΠαραδόξως η μικρή αγροτουριστική επιχείρηση αποδεικνύεται ανθεκτικότερη στις βίαιες μεταβολές και τις έκτακτες συνθήκες, διασώζοντας την τουριστική οικονομία και όχι μόνο, από το παρωχημένο τουριστικό μοντέλο της προηγούμενης εποχής.\nΕκ των ων ουκ άνευ είναι η ολοκλήρωση ενός σύγχρονου θεσµικού πλαισίου για τον τουρισμό και τις ειδικές μορφές του, η διασφάλιση της ποιότητας στις υποδομές και τις υπηρεσίες.\nΟ τουρισμός υπαίθρου – αγροτουρισμός, ως δραστηριότητα, έχει ισχυρότατες συνέργειες µε την πολιτιστική και φυσική κληρονομιά, αλλά και με τον σύγχρονο πολιτισμό και τις τοπικές παραδόσεις.\nΈτσι αναδεικνύεται η ανάγκη να συνδυαστεί η όποια οικονομική πρόοδος µε τη βιώσιμη ανάπτυξη, αλλά και µε την ηθική της διάσταση (διάχυση του οφέλους στο σύνολο της κοινωνίας).\nΗ βιωσιμότητα του τουρισμού καλύπτει πολλές πλευρές: την υπεύθυνη χρήση των φυσικών πόρων, τη συνεκτίμηση του περιβαλλοντικού αντίκτυπου των δραστηριοτήτων (παραγωγή αποβλήτων, πιέσεις που υφίστανται τα ύδατα, το έδαφος και η βιοποικιλότητα κ.ά.), τη χρήση «καθαρής» ενέργειας, την ανακύκλωση και επανάχρηση όσο το δυνατό περισσότερων πόρων, την προστασία της πολιτιστικής ταυτότητας των προορισμώνν, την διατηρησιμότητα των θέσεων απασχόλησης που δημιουργούνται, τις τοπικές οικονομικές επιπτώσεις ή ακόμη την ποιότητα της υποδοχής και φιλοξενίας.\nΗ αντιμετώπιση της κλιματικής αλλαγής και των κρίσεων που προκαλεί, μπορεί να επιτευχθεί µε την αλλαγή του μοντέλου ανάπτυξης προς την κατεύθυνση του βιώσιμου τουρισμού (τουρισμός υπαίθρου – αγροτουρισμός), µε την προώθηση εναλλακτικών τουριστικών δράσεων και προορισμών σε όλη την ελληνική επικράτεια καθ’ όλη τη διάρκεια του έτους.\nΣτους βασικούς στόχους του νέου μοντέλου θα πρέπει να συμπεριληφθεί και η βελτίωση της ποιότητας των προσφερόμενων υπηρεσιών και προϊόντων, η περιβαλλοντική διαχείριση και το ολοκληρωμένο management των τουριστικών πόρων των προορισμών, με εμπλοκή ολόκληρης της τοπικής κοινωνίας.\nΕκ των ων ουκ άνευ είναι η ολοκλήρωση ενός σύγχρονου θεσµικού πλαισίου για τον τουρισμό και τις ειδικές μορφές του, η διασφάλιση της ποιότητας στις υποδομές και τις υπηρεσίες του τουρισμού και ασφαλώς η επένδυση στο ανθρώπινο δυναμικό της χώρας.\nΔυστυχώς μέχρι σήμερα τουλάχιστον, οι κλιματικές αλλαγές δεν λαμβάνονταν υπόψη όταν συντελούνταν επενδύσεις στον τουρισμό και τις υποδομές.\nΗ πολιτεία σε όλα τα επίπεδα πρέπει να μεριµνά για την επίλυση και αντιμετώπιση όλου του πλέγματος των περιβαλλοντικών προβλημάτων, όπως:\n-Η ένταξη του κάθε δομικού στοιχείου µε απόλυτο σεβασμό στο φυσικό περιβάλλον.\n-Με την επιλογή αρχιτεκτονικών µορφών που συνδυάζουν τις πιο σύγχρονες αισθητικές αντιλήψεις, µε την αίσθηση του μέτρου που απαιτούν η παράδοση, η ελληνική φύση και η αισθητική του τοπίου\n-Επιβάλλοντας λύσεις που να συμβάλλουν στην εξοικονόμηση των ενεργειακών πόρων.\n– Προωθώντας ολοκληρωμένες υποδομές, που να εξασφαλίζουν βιώσιμη τροφοδοσία των τουριστικών επιχειρήσεων σε ενέργεια και νερό, αποχέτευση των λυμάτων, εφοδιασμό κ.λπ. Στο πλαίσιο αυτό περιλαμβάνονται η σωστή διαχείριση και ανακύκλωση των αποβλήτων και απορριμμάτων µε τη λειτουργία συστημάτων διαχωρισμού των ανακυκλούµενων υλικών από τα υπολείµµατα της μονάδας και τριτοβάθμιου βιολογικού καθαρισμού µε πλήρη επαναχρησιμοποίηση του νερού για άρδευση, φύτευση ενδημικών ειδών χλωρίδας στον περιβάλλοντα χώρο.\n-Δημιουργώντας πρότυπα Παρατηρητήρια για τη συνεχή παρακολούθηση και αξιολόγηση περιβαλλοντικών παραμέτρων και επιπτώσεων από τις τουριστικές δραστηριότητες ανα περιοχή.\n– Δημιουργώντας χώρους µε εκθέματα από τα φυσικά οικοσυστήματα (την τοπική χλωρίδα και πανίδα) κάθε περιοχής, έργα πυροπροστασίας και αντιμετώπισης έκτακτων περιστατικών, δημιουργίας περιπατητικών μονοπατιών κ.α.\n-Σχεδιάζοντας και υλοποιώντας προγράμματα περιβαλλοντικής εκπαίδευσης και ευαισθητοποίησης των νέων, των εργαζομένων και των κατοίκων μιας περιοχής.\n-Προωθώντας Συμπράξεις Τοπικών Συμφώνων Ποιότητας και υποστήριξη των τοπικών παραγωγών για την παραγωγή βιολογικών προϊόντων, τα οποία και πρέπει να ενσωματώνονται στα μενού των ξενοδοχείων.\n-Ενθαρρύνοντας την συνεργασία µε τοπικούς φορείς για την αναβάθμιση ή και την αναβίωση παραδοσιακών πολιτιστικών εκδηλώσεων και παραγωγικών δραστηριοτήτων.\nΣυνοψίζοντας θα επισημαίναμε ότι:\nΗ ελληνική γεωργία, ο αγροτουρισμός και η ύπαιθρος, γενικότερα, έχουν τεράστια οικονομική, κοινωνική και πολιτισμική αξία. Αρκεί να αναφερθεί ότι στην ύπαιθρο ανήκει περισσότερο από το 85% της γεωγραφικής έκτασης της χώρας και σ’ αυτήν κατοικεί ο μισός περίπου πληθυσμός. Η γεωργική δραστηριότητα υπήρξε ανέκαθεν η «ατμομηχανή» της οικονομίας της υπαίθρου, αν και τα τελευταία χρόνια η γεωργική οικονομία έχει παραχωρήσει την πρωτοκαθεδρία της στον τριτογενή τομέα των υπηρεσιών, σε πολλές περιοχές της υπαίθρου.\nΗ ελληνική ύπαιθρος περιλαμβάνει περιοχές εξαίσιου φυσικού κάλλους με τεράστια οικολογική αξία. Αποτελεί ένα από τα πιο όμορφα κομμάτια του πλανήτη και η βάση για έναν από τους σημαντικότερους τομείς οικονομικής δραστηριότητας, τον τουρισμό.\nΣυνεπώς αυτά που διαφοροποιούν την ελληνική ύπαιθρο είναι η ποιότητα και η ομορφιά του φυσικού περιβάλλοντος, ο μοναδικός κοινωνικός ιστός που επικρατεί στις κοινωνίες της ελληνικής υπαίθρου, γεμάτος από τα ιδιαίτερα ήθη και έθιμα, τις παραδόσεις και τα μνημεία της πολιτιστικής κληρονομιάς και οπωσδήποτε ο διατροφικός πολιτισμός με την περίφημη μεσογειακή διατροφή, που είναι χαρακτηριστικό ολόκληρης της ελληνικής υπαίθρου.\nΣτο επίκεντρο του ενδιαφέροντος του ταξιδιώτη, έρχονται πλέον τα γεωργικά προϊόντα υψηλής ποιότητας που παράγονται σε συγκεκριμένες περιοχές και τα οποία διαθέτουν ιδιαίτερα ποιοτικά χαρακτηριστικά, ενώ κατά την παραγωγή τους χρησιμοποιούνται ειδικές μέθοδοι παραγωγής. Η σημαντική ποιοτική υποβάθμιση των προϊόντων συμβατικής γεωργίας οδηγεί σε μεταβολή των διατροφικών προτύπων και σε αύξηση της ζήτησης για βιολογικά προϊόντα και προϊόντα ιδιοτυπίας.\nΚάτω από αυτές τις προϋποθέσεις ο τουρισμός υπαίθρου – αγροτουρισμός μπορεί να μετατραπεί σε εργαλείο αλλαγής του παραγωγικού μοντέλου της χώρας κινητοποιώντας την κοινωνία από τα κάτω και συμβάλλοντας στην γρήγορη προσαρμογή της χώρας μας στην νέα εποχή.\nΠροηγούμενος Δήμος Αθηναίων: 520 σκύλοι και 75 γάτες υιοθετήθηκαν\nΕπόμενο Να κρατήσουμε τα χωριά μας ζωντανά\n«Κομβικός ο ρόλος των χερσαίων πυλών εισόδου για τον οδικό τουρισμό της χώρας και ειδικά της Β. Ελλάδας »\nΔιαχείριση Προορισμών & Παγκόσμια Ημέρα Τουρισμού


Nέα -τελική;- έκδοση του ρωσικού Okhotnik, του μη επανδρωμένου συνοδευτικού του Su-57 - Πτήση & Διάστημα\nΝΕΑΕΞΟΠΛΙΣΜΟΙNέα -τελική;- έκδοση του ρωσικού Okhotnik, του μη επανδρωμένου συνοδευτικού του Su-57\nNέα -τελική;- έκδοση του ρωσικού Okhotnik, του μη επανδρωμένου συνοδευτικού του Su-57\nΌπως καταγράφει το πρακτορείο TASS, οι Ρώσοι παρουσίασαν το πρώτο πρωτότυπο της βελτιωμένης έκδοσης του μη επανδρωμένου υποηχητικού τζετ Okhotnik, με στόχο μετά την ολοκλήρωση του προγράμματος δοκιμών του να περάσει σε κανονική παραγωγή.\nΗ νέα έκδοση πλέον θεωρείται τελική (ή σχεδόν) καθώς ενσωματώνει όλα τα απαραίτητα συστήματα, ενώ ήδη συναρμολογείται ακόμη ένα πρωτότυπο για να εξυπηρετήσει στο πρόγραμμα δοκιμών.\nΗ μεγάλη εξωτερική διαφορά είναι η απόληξη του κινητήρα, η οποία έχει κατασκευαστεί με «εκτύπωση» σε τρισδιάστατο εκτυπωτή και έχει τραπεζοειδή δομή, ουσιαστικά καλύπτοντας το ακροφύσιο, μειώνοντας έτσι και το θερμικό και το ηλεκτρομαγητικό ίχνος σε σχέση με την αρχική σχεδίαση.\nΤο πρόγραμμα του Okhotnik είναι να γίνουν οι δοκιμές του εντός του 2022, οπότε μετά να δωθεί και το πρώτο συμβόλαιο παραγωγής του, ώστε να δρα συνεργατικά σε ομάδα με Su-57, προσφέροντας εξτρά οπλισμό, ικανότητες ανίχνευσης και δυνατότητα κρούσης από μεγάλη απόσταση χωρίς να κινδυνεύει το επανδρωμένο μαχητικό.


Athens Pride 2021: Γεμίσε με χρώματα το κέντρο - Radar.gr\nAthens Pride 2021: Γεμίσε με χρώματα το κέντρο\nΜε χρήση μάσκας και αποστάσεις η εκδήλωση - Κυκλοφοριακές ρυθμίσεις στο κέντρο της Αθήνας μέχρι να ολοκληρωθεί η παρέλαση\nH Παρέλαση Υπερηφάνειας του Athens Pride για τα δικαιώματα της LGBTQI+ κοινότητας ξεκίνησε λίγο μετά τις 7 το απόγευμα από την πλατεία Κλαυθμώνος για να καταλήξει στη Βουλή. Λόγω της πανδημίας φέτος δεν θα πραγματοποιηθεί συναυλία, παρά μόνο η παρέλαση. Το φετινό Athens Pride, προσαρμοσμένο στις τρέχουσες συνθήκες, λόγω της πανδημίας, έχει στόχο να είναι «αυτό που μας ενώνει!».\nΗ κοινωνία είναι έτοιμη, οι κυβερνήσεις όχι\nΌπως τονίζουν οι διοργανωτές του Athens Pride, τον ένα χρόνο της πανδημίας που πέρασε, οι διεκδικήσεις των ΛΟΑΤΚΙ παραμένουν στο συρτάρι, όσο η κυβέρνηση αρνείται να αντιμετωπίσει την κοινότητα ως ισότιμο μέλος της κοινωνίας. «Η στέρηση των δικαιωμάτων μας έχει διαχρονικό και διακομματικό χαρακτήρα. Η κοινωνία είναι έτοιμη. Οι κυβερνήσεις όχι. Ηρθε η στιγμή μας\n. Η ώρα να κατέβουμε στον δρόμο, εκεί που όλα ξεκίνησαν. Απλά. Συντροφικά. Διεκδικητικά. Ανθρώπινα», επισημαίνουν. Σκοπός της παρέλασης, σύμφωνα με τους ίδιους, είναι να θυμηθούν όλα όσα δίνουν κουράγιο στην LGBTQI+ κοινότητα και αυτή να συνεχίσει τους αγώνες στην ομοφοβική, τρανσφοβική και ρατσιστική κοινωνία. Παρά την αστυνομική βία, την πατριαρχία, την ανισότητα, την απομόνωση και την κακοποίηση, με τις οποίοι έρχονται αντιμέτωποι. «Το Pride είναι γιορτή, είναι διεκδίκηση, είναι μνήμη. Σε καλούμε να είσαι μαζί μας» τονίζουν.\nΤο συγκλονιστικό σποτ\n«Από το 2005 το Athens Pride αποτελεί τη μεγαλύτερη γιορτή ορατότητας της LGBTQI+ κοινότητας. Η ανάγκη αυτή για ορατότητα, καθώς και η δυναμική διεκδίκηση των δικαιωμάτων μας σε αυτή τη συγκυρία είναι μεγαλύτερες από ποτέ, καθώς καλούμαστε να αντιμετωπίσουμε τις επιπτώσεις της πανδημίας μέσα σε ένα κλίμα προκαταλήψεων, διακρίσεων και φόβου», γράφουν τα μέλη του Athens Pride.\nΕτικέτες: Athens Pride 2021


Ελεύθεροι μετά την απολογία τους οι κατηγορούμενοι της κλινικής «Ταξιάρχαι» - 13 άνθρωποι πέθαναν από κορωνοϊό πέρυσι\nΥποστήριξαν ότι τηρήθηκαν όλα τα προβλεπόμενα μέτρα από τον ΕΟΔΥ για την μη μετάδοση του κορωνοϊού\nΑπολογήθηκαν σήμερα σε Τακτικό Ανακριτή τέσσερις γιατροί και ένα διευθυντικό στέλεχος της κλινικής «Ταξιάρχαι» για τους θανάτους ηλικιωμένων λόγω της παραβίασης των μέτρων αποτροπής μετάδοσης του κορωνοϊού.\nΟι κατηγορούμενοι αφέθηκαν ελεύθεροι με σύμφωνη γνώμη ανακριτή και εισαγγελέα.\nΣε τρεις από αυτούς επιβλήθηκαν οι περιοριστικοί όροι καταβολής εγγυοδοσίας 10.000 και 6.000 ευρώ, καθώς και απαγόρευσης εξόδου από τη χώρα.\nΠριν ένα χρόνο σε βάρος των υπευθύνων και γιατρών της κλινικής «Ταξιάρχαι» στο Περιστέρι είχε ασκηθεί κακουργηματική ποινική δίωξη, μετά τον θάνατο από κορωνοϊό 13 ασθενών και τα 35 κρούσματα που έκαναν την εμφάνισή τους στη συγκεκριμένη κλινική.\nΟι δικηγόροι των κατηγορουμένων Μιχάλης Δημητρακόπουλος, Παναγιώτης Καρκούλας και Γιάννης Παπαριστείδης δήλωσαν:\n«Η επέλαση του κορωνοϊού δεν αντιμετωπίζεται με αβάσιμες ποινικές διώξεις, όπως φάνηκε από την τραγική πραγματικότητα, που νόσησαν χιλιάδες πολίτες μέσα σε δημόσιες και ιδιωτικές δομές υγείας».\nΟι συνήγοροι υπεράσπισης υποστηρίζουν πως το κατηγορητήριο που είχε συνταχθεί σε βάρος των πελατών τους αποδομήθηκε, αναφέροντας πως στην κλινική είχαν τηρηθεί όλα τα προβλεπόμενα από τον ΕΟΔΥ μέτρα.


Ανακοίνωση Δήμου Σητείας για ρύθμιση οφειλών? - Κατηγορία: ΣΗΤΕΙΑ - Sitiapress.gr - Η πρώτη δικτυακή πύλη της Σητείας\nΒρίσκεστε εδώ: Αρχική / ΣΗΤΕΙΑ / Ανακοίνωση Δήμου Σητείας για ρύθμιση οφειλών?\nΑνακοίνωση Δήμου Σητείας για ρύθμιση οφειλών?\n23/01/2015 13 Προβολές\nΣύμφωνα με το υπ΄αριθ.50045/12-1-2015 έγγραφο του Υπουργείου Εσωτερικών, δίδεται η δυνατότητα στους Δήμους και τα Νομικά Πρόσωπα Δημοσίου Δικαίου αυτών, να παρέχουν διευκολύνσεις τμηματικής καταβολής των οφειλών τους, ανάλογα με το ύψος της βασικής ρυθμιζόμενης οφειλής.\nα) η αναλυτική δήλωση όλων των εισοδημάτων, περιουσιακών στοιχείων και τυχόν οφειλών προς τρίτα πρόσωπα


Φτηνά αεροπορικά εισιτήρια προς Ζιελόνα Γκόρα από 637 € | Skyscanner\nΑεροπορικά εισιτήρια για Ζιελόνα Γκόρα\nΕννοούσατε πτήσεις από Ζιελόνα Γκόρα;\nΔείτε όλες τις πτήσεις προς Ζιελόνα Γκόρα, συγκρίνετε τις τιμές και επιλέξτε τα πιο οικονομικά αεροπορικά εισιτήρια με τη Skyscanner\nΤελικά τι είναι η Skyscanner; Δεν είναι τίποτα άλλο παρά μια γρήγορη και πολύ εύκολη στη χρήση της μηχανή αναζήτησης ταξιδίων! Η Skyscanner θα βρει όλες τις πτήσεις των μεγάλων αεροπορικών εταιρειών και των κυριότερων ταξιδιωτικών πρακτορείων και θα επιλέξει για εσάς τις καλύτερες προσφορές αεροπορικών εισιτηρίων προς Ζιελόνα Γκόρα.\nΠότε να κάνω την κράτηση για το εισιτήριο μου προς Ζιελόνα Γκόρα?\nΣιγουρευτείτε πως βρήκατε την καλύτερη προσφορά για τα εισιτήρια σας. Κάντε κράτηση για το εισιτήριο σας προς Ζιελόνα Γκόρα επιλέγοντας την πιο οικονομική ημέρα για να πετάξετε. Το μόνο που χρειάζεται να κάνετε είναι να εκμεταλλευτείτε το εργαλείο μας «Η καλύτερη στιγμή για κράτηση»\nΜείνετε ενήμεροι και παρακολουθήστε όλες τις προσφορές στα αεροπορικά εισιτήρια προς Ζιελόνα Γκόρα! Εγγραφείτε τώρα στην Ειδοποίηση Τιμής της Skyscanner.\nΌλα όσα πρέπει να γνωρίζετε πριν κλείσετε τα εισιτήρια σας προς Ζιελόνα Γκόρα\nΠότε αναχωρεί η πτήση προς Ζιελόνα Γκόρα\nΠοια αεροπορική εταιρεία έχει τα πιο φθηνά εισιτήρια προς Ζιελόνα Γκόρα\nΠοια αεροπορική εταιρεία έχει απευθείας πτήσεις για Ζιελόνα Γκόρα.\nΤσεκάρετε εύκολα την κατάσταση της πτήσης σας ρίχνοντας μια ματιά στο πρόγραμμα αφίξεων κι αναχωρήσεων προς Ζιελόνα Γκόρα\nΜπορείτε, επίσης, να κατεβάσετε τη Skyscanner App. Έτσι, θα λαμβάνετε ενημερώσεις για όλες τις τελευταίες αλλαγές στην κατάσταση των πτήσεων καθώς και για όλες τις σημαντικές πληροφορίες σχετικά με την πτήση σας προς Ζιελόνα Γκόρα.\nΦθηνότερες πτήσεις για Ζιελόνα Γκόρα από αεροδρόμια κοντά σε Ελλάδα\nΑθήνα Διεθνές για Ζιελόνα Γκόρα από 590 €\nΚρήτη για Ζιελόνα Γκόρα από 637 €\nΠοιοι ταξιδεύουν για Ζιελόνα Γκόρα


Ανακοίνωσε κι επίσημα Καρλίτος\nΠαίκτης του Ηρακλή για τα δύο επόμενα χρόνια είναι ο Καρλίτος Σοάρες, ο οποίος αποτελεί το τέταρτο μεταγραφικό απόκτημα της ομάδα κατά τη θερινή περίοδο μετά τους Λάζαρ, Χαντί και Μπουλούτ.\nΟ Ηρακλής βρίσκεται στην ευχάριστη θέση να ανακοινώσει την υπογραφή του Carlos Emanuel Soares Tavares στην ομάδα για δύο χρόνια.\nΓνωστός ως Carlitos, ο 30χρονος αμυντικός από το Πράσινο Ακρωτήριο διεθνής με την εθνική ομάδας της χώρας του έρχεται στον Ηρακλή από την ΑΕΛ Λεμεσού.\n«Ένας εντυπωσιακός αμυντικός, ο Carlitos είναι σε θέση να δείξει το ταλέντο του σε πολλές θέσεις και να υποστηρίξει την ομάδα με πολλούς τρόπους» λέει ο προπονητής Παπαδόπουλος. «Έχει ενέργεια και πάθος για το παιχνίδι, φέρνει μαζί του την εμπειρία του Europa League και την προσωπικότητα του νικητή. Οι φίλαθλοι θα απολαύσουν το στυλ του παιχνιδιού του».\n«Είμαι ενθουσιασμένος που γίνομαι μέλος του Ηρακλή», λέει ο Carlitos. «Μετά τη συνάντησή μου με τον προπονητή και τον πρόεδρο ανυπομονώ να συμβάλλω σε μια τέτοια μεγάλη ομάδα για να βοηθήσω την ομάδα να φτάσει στο υψηλότερο επίπεδο αυτή τη σεζόν».\n«Είμαι χαρούμενος που ο Carlitos έχει επιλέξει να έρθει μαζί μας και έχει αναγνωρίσει το μεγαλείο του Ηρακλή. Είναι γρήγορος, είναι δυνατός και θα είναι ένα μεγάλο πλεονέκτημα στην προσπάθεια που θα κάνουμε για το επόμενο επίπεδο», λέει ο πρόεδρος κ. Σπύρος Παπαθανασάκης και συμπλήρωνει λέγοντας ότι «ο Carlitos είναι ο τύπος του παίκτη που θέλεις να έχεις δίπλα σου όταν μάχεσαι στον αγωνιστικό χώρο και ξέρω ότι θα ενσωματωθει καλά με την ομάδα, γιατί έχει πολλά κοινά με την ομάδα. Θα σκίσει!»


Κώστας Τσόκλης. Ζωγραφική. Όρια και Υπερβάσεις. | Athens Culture Net\nΛεωφ. Βασ. Σοφίας 9 & Μέρλιν 1, Κέντρο, 19671


Η Ε.Ε. καταδικάζει τη σφαγή 28 χριστιανών από το ISIS – The Panhellenic Post\nΗ Ε.Ε. καταδικάζει τη σφαγή 28 χριστιανών από το ISIS\n«Tίποτα δε σταματά τους τρομοκράτες στην επιθυμία τους να προκαλέσουν θρησκευτικές διαιρέσεις»\nΤην καταδίκη της εκφράζει σήμερα η Ευρωπαϊκή Ένωση για τις νέες «τρομοκρατικές επιθέσεις», όπως χαρακτήρισε την εκτέλεση στη Λιβύη τουλάχιστον 28 χριστιανών οι οποίοι φέρεται να ήταν Αιθίοπες, που απεικονίζεται σε ένα βίντεο το οποίο δόθηκε στη δημοσιότητα από το Ισλαμικό Κράτος.\nΑυτό «δείχνει για άλλη μία φορά πως τίποτα δεν σταματά τους τρομοκράτες στην επιθυμία τους να προκαλέσουν θρησκευτικές διαιρέσεις», ανέφερε σε ανακοίνωσή του ένας εκπρόσωπος της διπλωματικής υπηρεσίας της ΕΕ.


Η ιστορία μας | iTechScope Recruitment\nΟ κόσμος χρειάζεται επαγγελματίες υψηλής τεχνολογικής κατάρτισης. Και εμείς γνωρίζουμε που να τους βρούμε!\nΟ Νίκος Κυριαζίδης, headhunter στο Ηνωμένο Βασίλειο από το 2006, συνειδητοποιεί ότι η παγκόσμια αγορά εύρεσης ανθρώπινου δυναμικού επικεντρώνει την αναζήτηση της σε πιο εξειδικευμένους κλάδους, προσελκύοντας υποψηφίους με μοναδικές τεχνικές δεξιότητες και τεχνογνωσία. O Νίκος αποφασίζει να συνεργαστεί με διεθνείς εταιρείες, να εμπλουτίσει το δυναμικό τους με ταλαντούχους IT επαγγελματίες που θα προωθήσουν την καριέρα τους και θα γράψουν τη δική τους ιστορία στον κλάδο.\nΈτσι δημιουργείται η iTechScope: το πρώτο recruitment agency στην Ελλάδα με εξειδίκευση στο Information Technology, Digital Marketing, Engineering & Executive search.\nΈνα μικρό βήμα για μας, ένα μεγάλο βήμα για τους υποψηφίους μας.\nΟι πρώτοι ταλαντούχοι υποψήφιοι έχουν ενταχθεί στο δίκτυο μας και είμαστε κάτι παραπάνω από ενθουσιασμένοι και έτοιμοι να τους παρουσιάσουμε σε εταιρείες της Ευρώπης και Μέσης Ανατολής. Μια από τις κινητήριες δυνάμεις στην συνεχή επιτυχία της iTechScope είναι η σύναψη αποκλειστικής συνεργασίας με μίας εκ των σημαντικότερων εταιρειών τηλεπικοινωνιών της Ευρώπης.\nΗ ομάδα μας – το μυστικό της επιτυχίας μας!\nΚαλωσορίζουμε στην ομάδα μας έναν από τους πρώτους μας συνεργάτες, την Σπυριδούλα, μια δημιουργική ενθουσιώδη headhunter με θετική ενέργεια που μας εμπνέει να επεκτείνουμε τους ορίζοντες και το όραμα μας.\nΕκπληρώνουμε το οραμά με την βοήθεια σπουδαίων ανθρώπων.\nΗ ομάδα μας μεγαλώνει και επεκτείνεται. Μοιραζόμαστε τον ενθουσιασμό για τη δουλειά και το όραμά μας με άτομα αφοσιωμένα, με εξειδίκευση, και άριστη τεχνογνωσία.\nΜια νέα σελίδα με το μοναδικό Coaching τμήμα μας!\nΗ Carole προστίθεται στο δυναμικό μας ως επικεφαλής του Coaching τμήμα μας, μοιράζεται μαζί μας την εμπειρία της και εγκαινιάζει μια νέα υπηρεσία για την iTechScope: γινόμαστε ένα από τα ελάχιστα recruitment agencies στην Ευρώπη που διαθέτουν δικό τους τμήμα Coaching.\nΑνάπτυξη, επέκταση, εξέλιξη.\n7 χρόνια αργότερα η αφοσίωση μας στο να βρίσκουμε τους καλύτερους επαγγελματίες στο χώρο και να τους παρέχουμε θέσεις εργασίας υψηλών προδιαγραφών είναι ισχυρότερη από ποτέ. Η Κατερίνα είναι τα νέα μέλη της ομάδας μας και την εμπλουτίζουν με τις γνώσεις και τη θετική τους ενέργεια βοηθώντας την iTechScope να ισχυροποιήσει την θέση της στην Ευρωπαϊκή αγορά του recruitment.\nΌλα είναι έτοιμα για το λανσάρισμα της iTechScope πλατφόρμας!\nΕίμαστε κάτι περισσότερο από ενθουσιασμένοι να σας παρουσιάσουμε τη νέα μας recruitment πλατφόρμα: ένα πολυδύναμο εργαλείο ικανό να αναζητά, αναλύει και να προσελκύει τους κατάλληλους υποψηφίους σε ελάχιστο χρόνο και με ελάχιστη προσπάθεια. Η νέες μας συνεργάτιδες, Έλενα και Ευαγγελία δυναμώνουν την ομάδα μας με την πολύτιμη εμπειρία τους στο Executive search & Project management και τις άριστες επικοινωνιακές τους ικανότητες.


Αλεξανδρούπολη και Ξάνθη θα επισκεφθεί ο Υπουργός Οικονομικών Χρ. Σταϊκούρας - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική ΠΕΡΙΦΕΡΕΙΑ Αλεξανδρούπολη και Ξάνθη θα επισκεφθεί ο Υπουργός Οικονομικών Χρ. Σταϊκούρας\nΑλεξανδρούπολη και Ξάνθη θα επισκεφθεί ο Υπουργός Οικονομικών Χρ. Σταϊκούρας\nΟ Υπουργός Οικονομικών Χρήστος Σταϊκούρας μεταβαίνει το Σάββατο 11 Σεπτεμβρίου στη Θεσσαλονίκη προκειμένου να συμμετάσχει σε σειρά εκδηλώσεων στο πλαίσιο διοργάνωσης της 85ης ΔΕΘ. Το πρόγραμμα της επίσκεψης του κ. Σταϊκούρα ξεκινά με ομιλία σε ημερίδα του Βιοτεχνικού Επιμελητηρίου Θεσσαλονίκης, αύριο στις 17:00, με θέμα «Νέα ρύθμιση οφειλών προς το Δημόσιο και τις τράπεζες». Στις 18:30 ο Υπουργός Οικονομικών θα συναντηθεί με τον Κύπριο ομόλογό του Κωνσταντίνο Πετρίδη, τον οποίο και θα ξεναγήσει στο περίπτερο 15 του Υπουργείου Οικονομικών στην Έκθεση. Στη συνέχεια ο κ. Σταϊκούρας θα παρακολουθήσει την ομιλία του Πρωθυπουργού στο Βελλίδειο Συνεδριακό Κέντρο.\nΤην Τετάρτη 15 Σεπτεμβρίου ο Υπουργός Οικονομικών θα πραγματοποιήσει επίσκεψη στην Αλεξανδρούπολη και στην Ξάνθη, σύμφωνα με το εξής πρόγραμμα: Στις 09:00 θα συναντηθεί με τον Περιφερειάρχη Ανατολικής Μακεδονίας και Θράκης Χρήστο Μέτιο και τον Αντιπεριφερειάρχη Έβρου Δημήτρη Πέτροβιτς στο Νομαρχείο της Αλεξανδρούπολης. Στη συνέχεια θα μεταβεί στο Δημαρχείο της πόλης όπου θα συναντηθεί με τον Δήμαρχο Ιωάννη Ζαμπούκη. Αμέσως μετά, στις 10:15, οι δύο άνδρες, μαζί με τον Πρόεδρο και Διευθύνοντα Σύμβουλο του Οργανισμού Λιμένος Αλεξανδρούπολης Κωνσταντίνο Χατζημιχαήλ, θα μεταβούν στον Λιμένα Αλεξανδρούπολης. Η επίσκεψη του κ. Σταϊκούρα στην Αλεξανδρούπολη θα ολοκληρωθεί στο Επιμελητήριο Έβρου, όπου θα πραγματοποιηθεί στις 11:00 σύσκεψη με τους παραγωγικούς φορείς της περιοχής. Το απόγευμα της ίδιας ημέρας ο Υπουργός Οικονομικών θα επισκεφθεί την Ξάνθη, όπου θα συναντηθεί στις 18.00 με τον Δήμαρχο Εμμανουήλ Τσέπελη στο Δημαρχείο. Κατόπιν, στις 19:00, θα συμμετάσχει σε σύσκεψη με παραγωγικούς φορείς στο Επιμελητήριο της πόλης. Στις 20:00 θα επισκεφθεί την Πολυτεχνική Σχολή του Δημοκρίτειου Πανεπιστημίου Θράκης, το οποίο, μαζί με το Αριστοτέλειο Πανεπιστήμιο Θεσσαλονίκης και το Πανεπιστήμιο Θεσσαλίας, υπέγραψε πρόσφατα, στο Υπουργείο Οικονομικών, μνημόνιο συνεργασίας με την ΕΑΒ για την έρευνα, ανάπτυξη και βιομηχανική παραγωγή Αυτόνομου Εναέριου Οχήματος Πολλαπλών Χρήσεων (drone).


«Παίζουμε βιβλίο;» – Το διεθνές βραβείο Freedon Literacy Award κέρδισε νηπιαγωγός στη Θάσο – National Post Cyprus\nΚοινωνία 03/08/2019, 8:50 μμ\n«Ο τίτλος της δράσης κρύβει δυο λέξεις που αγαπώ, το “παίζουμε” και το “βιβλίο”. Πιστεύω πάρα πολύ πως η διαδικασία της μάθησης στο σχολείο περνά μέσα από το παιχνίδι, όπως επίσης (πιστεύω) και στη δύναμη του βιβλίου. Έτσι, συνδυάζω τη βιωματική μάθηση με την αγάπη μου για το βιβλίο και προσπαθώ να την περάσω και στα παιδιά», εξηγεί η Βίκυ Ξανθοπούλου.\n«Ο προβληματισμός μου μέσα στην τάξη, όλα αυτά τα χρόνια που υπηρετώ τη δημόσια εκπαίδευση είναι πώς να συνδιαμορφώσω μια κοινή κουλτούρα ανάμεσα στα μέλη της ομάδας μου, που προέρχονται από μοναδικά περιβάλλοντα το καθένα, πολιτισμικά, κοινωνικά, και να γίνουμε μια ομάδα που συνεργάζεται, που εκφράζεται, που μοιράζεται τα συναισθήματά της. Κι όλα αυτά με γνώμονα και “εργαλείο” την αγάπη μου για το βιβλίο», δηλώνει στο Αθηναϊκό Πρακτορείο Ειδήσεων, λίγα εικοσιτετράωρα μετά τη βράβευσή της, η κ. Ξανθοπούλου, η οποία μπορεί να μην περίμενε τη διάκριση, αλλά είχε μια «μικρή κρυφή ελπίδα», όπως χαρακτηριστικά λέει.\nΤο μόνο που θα ήθελε, όπως σημειώνει, είναι «να υπήρχαν περισσότερες δράσεις για τα παιδιά, “δεμένες” με τον πολιτισμό». Παρ’ όλα αυτά, τονίζει ότι η τοπική κοινωνία είναι πολύ δραστήρια και φροντίζει να τροφοδοτεί τους νέους ανθρώπους με ερεθίσματα. «Προσπαθούμε εμείς από τη θέση μας ως παιδαγωγοί και προσπαθεί σληρά και η τοπική κοινωνία», αναφέρει χαρακτηριστικά.\nΒίκυ Ξανθοπούλουδιεθνές βραβείοΠαίζουμε βιβλίοφιλαναγνωσία


Καλή τύχη Κύριε Πρόεδρε… | Το Χρήμα\nΑρχική » Απόψεις » Καλή τύχη Κύριε Πρόεδρε…\nΣύμφωνα με το ημερολόγιο, το φετινό Πάσχα των Καθολικών προηγείται του Ορθόδοξου κατά μία εβδομάδα. Όταν για μας εδώ στην Ελλάδα θα ξεκινά η Εβδομάδα των Παθών, για την υπόλοιπη Ευρώπη η Ανάσταση θα έχει ήδη ολοκληρωθεί.\nΓια την νέα Κυβέρνηση της Αριστεράς, η κλεψύδρα άδειασε. Τα χρονικά περιθώρια εξαντλήθηκαν.\nΔεν έχουν περάσει ούτε 100 μέρες από την ημέρα που ο σημερινός Πρωθυπουργός της χώρας, μιλούσε σε κομματικό ακροατήριο στο Ηράκλειο της Κρήτης και διαβεβαίωνε τους Έλληνες πολίτες:\n«Μας λένε ότι οι αγορές θα τιμωρήσουν τους Έλληνες αν δεν ψηφίσουν αυτό που οι ίδιες επιθυμούν. Μας λένε ότι θα μας τιμωρήσει επίσης η Ευρώπη….. Εμείς θα παίζουμε το ζουρνά κι αυτοί θα χορεύουν. Κι επειδή είμαστε στην Κρήτη, θα παίζουμε τη λύρα και θα χορεύουν πεντοζάλη οι αγορές….»\nΣήμερα ο χορός τελειώνει. Ο Πεντοζάλης σταμάτησε.\nΤη Δευτέρα, μετά τη συνάντηση του Πρωθυπουργού με την Γερμανίδα Καγκελάριο, η Σταχτοπούτα θα ξαναφορέσει τα φτωχικά της ρούχα και θα επιστρέψει στην μίζερη καθημερινότητά της.\nΗ απελπισία στην αγορά, η ασφυξία στις συναλλαγές, το άδειασμα των ταμείων και η απώλεια κάθε εθνικής αξιοπρέπειας είναι το αποτέλεσμα της… μελωδίας του … ζουρνά που με τον οξύ διαπεραστικό του ήχο προειδοποιεί πλέον τους Έλληνες ότι η «πολιτική διαπραγμάτευση» φτάνει στην κορύφωσή της.\nΕίναι προφανές ότι η ελληνική ορχήστρα δεν βρίσκει ευήκοα ώτα στην υπόλοιπη Ευρώπη.\nΗ Κυβέρνηση πρέπει να αλλάξει ρεπερτόριο.\nΗ Ελληνική «μαγκιά» πρέπει να προσαρμοστεί στην πραγματικότητα και το savoire vivre της Ενωμένης Ευρώπης.\nΜοναδική εναλλακτική επιλογή είναι ο δρόμος της εθνικής απομόνωσης.\nΟ δρόμος της αλαζονικής αυτονομίας. Η εθνικά υπερήφανη Ελλάδα θα φορέσει τον ζουρλομανδύα ενός παράλληλου υποτιμημένου εθνικού νομίσματος.\nΜια χώρα που δεν έχει σημαντική εξαγωγική βιομηχανία ( άλλη από την ευαίσθητη και ευμετάβλητη τουριστική δραστηριότητα), χωρίς υποδομές, χωρίς υψηλή τεχνολογία, χωρίς εξειδικευμένο εργατικό δυναμικό και 1,5 εκατομμύριο ανέργους πολίτες, δεν έχει καμία ελπίδα στην εθνική νομισματική της μοναξιά…\nΠόσο κοστίζει η αναμονή;


Τα πιεστικά περιβαλλοντικά ζητήματα της Δυτικής Μακεδονίας έθεσε ο Περιφερειάρχης στην Ειδική Μόνιμη Επιτροπή Προστασίας Περιβάλλοντος της Βουλής - Περιφέρεια Δυτικής Μακεδονίας\n30 Ιουνίου 2017 Δελτία Τύπου, Ενημέρωση Πολιτών\nΣτη συνέχεια παρέθεσε τα ζητήματα που απασχολούν την περιοχή, όπως η υστέρηση στην αποκατάσταση του περιβάλλοντος, ζητώντας τη θέσπιση από τη ΔΕΗ ενός Ειδικού Ταμείου περιβαλλοντικής αποκατάστασης, με στόχο τη διασφάλιση της αποκατάστασης των ορυχείων της περιοχής στο μέλλον.\nΤόνισε δε την ανάγκη και διεκδίκηση επαναπόδοσης των αποκατεστημένων εδαφών, την παραγωγική αξιοποίησή τους π.χ. κέντρο μηχανοκίνητου αθλητισμού, την ένταξη των εδαφών στην υπηρεσία της αγροτικής ανάπτυξης, την αξιοποίηση του βιομηχανικού αποθέματος της περιοχής, την αξιοποίηση των περιβαλλοντικών προστίμων για έργα προστασίας και ανάπτυξης, τη σύνταξη επιδημιολογικής μελέτης-έρευνας, την επέκταση των σταθμών μέτρησης του δικτύου της ποιότητας της ατμόσφαιρας, την αξιοποίηση του αγωγού φυσικού αερίου TAP, την κατά προτεραιότητα ένταξη των έργων υποδομής μετεγκαταστάσεων οικισμών στο ΕΣΠΑ 2014-2020, την ανάπτυξη νέων ατμοηλεκτρικών σταθμών σε συνδυασμό με τις ΑΠΕ κλπ.\nΑνάπτυξη, Απαλλοτρίωση Αναργύρων, ΔΕΗ, Δήμος Εορδαίας, Δήμος Κοζάνης, Ενέργεια, ΕΣΠΑ, Κοζάνη, Κοινοπραξία TAP, κύριο, Μετεγκαταστάσεις Ακρινής και Αναργύρων, Περιβάλλον, Περιφερειάρχης, Υπουργείο Περιβάλλοντος και Ενέργειας, Φλώρινα


Outside the Wall: Ο θίασος\nΤεράστια η επιτυχία του ΣΚΑΙ και του Αλαφούζου στον τομέα της έγκυρης και έγκαιρης ενημέρωσης. Τεράστια επίσης και η στροφή 360 μοιρών στην θέση του σταθμού απέναντι στο ζήτημα της βίας.\nΤα πρωτοπαλίκαρα του Αλαφούζου δεν έπαψαν στιγμή να βρίζουν και να λοιδορούν τους ψωριάρηδες που βγαίνουν στους δρόμους -όταν έβγαιναν- για να διαμαρτυρηθούν για τα μνημόνια και τις βάρβαρες και αντιδημοκρατικές πολιτικές της λιτότητας.\nΛείπουν από τους λιγούρηδες οι σπουδαίες ιδέες και τα υψηλά ιδανικά όπως πχ εκείνο της αθλητικής άμιλλας.\nΌταν λοιπόν ο κύριος Καργιόλης, ο διαιτητής, διατάζει την διακοπή του αγώνα – «χωρίς λόγο» αφού δεν υπήρχαν ούτε 129 νεκροί μέσα στον αγωνιστικό χώρο – οι μασκοφόροι και πρασινοφόροι μπαχαλάκηδες έχουν κάθε δίκιο να τα κάνουν όλα πουτάνα. Ιδίως, όταν πρόκειται για οπαδούς της ομάδας της οποίας προεδρεύει ο διευθυντής του ανεξάρτητου σταθμού ΣΚΑΙ, εφοπλιστής κύριος Αλαφούζος. Ο σχολιασμός του ντέρμπι ήρθε λίγες μόνο μέρες μετά την τεράστια επιτυχία του σταθμού που σε αποκλειστικότητα παρουσίαζε την Ακρόπολη φωτισμένη στα χρώματα της γαλλικής σημαίας όπως με τρεμάμενη φωνή ενημέρωνε το κοινό η κυρία Σία.\nΤελικά, η εικόνα της «σοβαρής» και «υπεύθυνης» πλευράς της Ελλάδας – της «Μένουμε Ευρώπη» Ελλάδας δηλαδή – θυμίζει ταινία του Λουί Ντε Φινές.\nΜα τόσο ηλίθιοι, αναρωτιέσαι διαρκώς.\nΗ Ν-Δούλα δεν μπορεί ούτε να διοργανώσει τις εσωκομματικές της εκλογές. Τα ΜΜΕ θυμίζουν μπουλούκι ελληνικής επαρχίας της δεκαετίας του ’50.\nΗ κυβέρνηση ταινία του Φώσκολου με το σενάριο γραμμένο στο πόδι και τους ηθοποιούς να συναγωνίζονται ο ένας τον άλλο στην ανικανότητα.\nΑκόμα βέβαια ο Τσίπρας έχει μια κάποια τηλεθέαση αλλά ως πότε.\nΘα ήταν όλοι αυτοί εξαιρετικά διασκεδαστικοί, αν δεν ήταν τελικά τόσο επικίνδυνοι – αφού κρατούν το τιμόνι της διακυβέρνησης – στις απίστευτες καταστάσεις που έχει να αντιμετωπίσει η χώρα μέσα στους επόμενες μήνες.\nΚι όπως ο Νιόνιος στην «Μαύρη θάλασσα» του 1972, τρώω το ίδιο «βρώμικο ψωμί» σιγο-τραγουδώντας τους ίδιους στίχους …\n«Κωμικού, ξυπόλυτου θιάσου\nίθρα ου θανάσιμη τσουλήθρα\nίθρα οα καταβόθρα, κολυμπήθρα\nερε οα σ’ όλα υπερέχω\nΔεν έχω ήχο, δεν έχω ήχο, δεν έχω υλικό, δεν έχω ήχο»\nΥ.Γ. Συμφωνώ μαζί σου πάντως για το ποιος θα ήταν ο καλύτερος πρόεδρος της ΝΔ. Με τα χίλια ο Μητσικώστας. Αναμφίβολα πιο ικανός από όλους τους υποψηφίους. Επιπλέον θα κάνει πλάκα στην Μέρκελ και θα βλέπουμε φωτογραφίες όπου θα ξεκαρδίζεται η «σιδηρά κυρία» και όχι ο γελοίος ο τύπος με το λευκό πουκάμισο – χωρίς γραβάτα – και το κουμπωμένο μπλε σακάκι.\nΕν τω μεταξύ, με βάση τις φωτογραφίες που έχω δει, στο Βέλγιο πρέπει να έχει γίνει κάποιο πραξικόπημα αλλά το κάνουν όλοι γαργάρα. Definitely, this is a coup!\n(Αγαπητέ Ηλία, τηλεόραση δεν παρακαλουθώ· ό,τι ξέρω από την τηλεόραση είναι αυτά, που διαβάζω στα social media. Εδώ να σου γράψω κι ένα ωραίο: Είμαι πρόπερσι το καλοκαίρι φιλοξενούμενος σε ένα νησί, έχω επιστρέψει από το μπάνιο, είμαι αραχτός σε ένα ωραίο μπαλκόνι με την θάλασσα απέναντι, και μπαίνω στο Twitter. Κάτι είχε συμβεί στην τηλεόραση και σχολίαζαν όλοι με μανία. Σχολίαζα κι εγώ, και τα retweet έπεφταν βροχή. Κάποια στιγμή μου γράφει κάποιος «καλά, δεν ξεκολλάς από την τηλεόραση;». Δεν υπήρχε τηλεόραση στο σπίτι που ήμουν. Εγώ σχολίαζα, διαβάζοντας αυτά που έγραφαν οι άλλοι. Α, και να ξέρεις πως ελάχιστοι βλέπουν πια τηλεόραση στην Ελλάδα. Στην παρέα μου κανείς. Αλλά στις μετρήσεις, δεν μετράνε πια επί των κατόχων τηλεόρασης -όπως έκαναν παλιότερα- αλλά επί αυτών που βλέπουν τηλεόραση. Το κάνουν για να δείχνουν πως έχουν τηλεθέαση. Πια μόνοι οι ηλικιωμένοι βλέπουν τηλεόραση. Ηλία, ολιγάρχες και πολιτικό κατεστημένο έχουν σαπίσει. Αλλά προτιμούν να σαπίσει εντελώς και η χώρα, παρά να χάσουν τα προνόμιά τους. Τα αποτελέσματα τα βλέπουμε. Ο Γιώργος Μητσικώστας -επειδή τον γνωρίζω- είναι σοβαρός άνθρωπος και δεν θα είχε θέση σε κάποιο από αυτά τα κόμματα. Πάντως, μιμείται τους πάντες και τους κάνει καλύτερους και από τους ίδιους. Πριν από μερικά χρόνια, κατεβαίναμε με το αυτοκίνητό του την Κηφισίας, και έκανε κι εμένα. Μου μιλούσε με τη φωνή μου. Αυτό πρέπει να το ζήσεις, για να δεις πόσο απίστευτο και πόσο αστείο είναι. Να σου θυμίσω πως, πριν από δυο μήνες, ο Μητσικώστας -που σε 25 χρόνια καριέρας κανείς δεν τον κατηγόρησε ποτέ για εμπάθεια, εμμονές ή χυδαιότητα- απολύθηκε από το Βήμα FM την πρώτη μέρα των εκπομπών του, επειδή τόλμησε να σατιρίσει τον Κυριάκο Μητσοτάκη. Αυτό λέει πολλά για ΜΜΕ και πολιτικούς σήμερα στην Ελλάδα. Να είσαι καλά, Ηλία.)\nΕτικέτες Αλαφούζος, ενημέρωση, καπιταλισμός, Παναθηναϊκός, πορεία, ΣΚΑΙ, ΣΥΡΙΖΑ, Χούλιγκανς


Επέκταση της Χωριστής Συλλογής Βιοαποβλήτων σε 5η περιοχή του Δήμου Περιστερίου - OTA VOICEΕπέκταση της Χωριστής Συλλογής Βιοαποβλήτων σε 5η περιοχή του Δήμου Περιστερίου - OTA VOICE\nΑπό την Διεύθυνση Περιβάλλοντος του Δήμου Περιστερίου έχει ξεκινήσει η ενημέρωση στην 5η περιοχή που περιλαμβάνει γειτονιές του κέντρου, του Μπουρναζίου και του Αγίου Αντωνίου (Π. Τσαλδάρη – Μαδύτου – Παρασκευοπούλου – Λ. Κωνσταντινουπόλεως – Λ. Κηφισού – Εθν. Μακαρίου), όπου θα τοποθετηθούν οι καφέ κάδοι!\nΗ Αντιδήμαρχος Περιβάλλοντος και Ποιότητας Ζωής Μαίρη Τσιώτα-Μάρκου επισημαίνει ότι ύστερα από την εντυπωσιακή ανταπόκριση των δημοτών στην 4η περιοχή (Λ. Θηβών – Λ. Κωνσταντινουπόλεως – Λ. Κηφισού – σύνορα με Ίλιον και Αγίους Αναργύρους), το αρμόδιο τμήμα βρίσκεται, πλέον, στις συγκεκριμένες γειτονιές και μοιράζει πόρτα – πόρτα τους φακέλους με την επιστολή, το σχετικό φυλλάδιο, ένα μαγνητάκι και δείγμα βιοαποικοδομήσιμης σακούλας.


Εύγε...21 πινακίδες για το 1821 από τον Δήμο Κορδελιού-Ευόσμου\nΕύγε…21 πινακίδες για το 1821 από τον Δήμο Κορδελιού-Ευόσμου\n17/03/2021 - 19:43μμ\nΜε σεβασμό στην ιστορία και ευγνωμοσύνη στα πρόσωπα που την έγραψαν, επιλέξαμε υφιστάμενες οδούς με συγκεκριμένη ονομαστική αναφορά στο 1821, σε όλη την εδαφική επικράτεια και των δύο κοινοτήτων μας και τοποθετήσαμε νέες οδωνυμικές πινακίδες χρώματος καφέ, όπως προβλέπεται από τη νομοθεσία για τις ιστορικές ονομασίες και τους αρχαιολογικούς τόπους. Στόχος μας είναι να διατηρήσουμε την ιστορία μας ζώσα και να την μεταλαμπαδεύσουμε ως αναπόσπαστο στοιχείο της ταυτότητας και της καθημερινότητάς μας, στη νέα μας γενιά» δήλωσε η Αντιδήμαρχος Πολιτισμού Αθηνά Παμπουκίδου.\nΤα 21 ονόματα των προσωπικοτήτων της Επανάστασης που επιλέχθηκαν είναι τα κάτωθι, με πρώτη την οδωνυμική πινακίδα της 25ης Μαρτίου 1821, την ημέρα έναρξης της Επανάστασης. Σημειώνεται, επίσης, ότι τοποθετήθηκαν πινακίδες σε όλες τις οδούς με κοινή ονομασία σχετική με την Επανάσταση και στις δύο Δημοτικές Ενότητες.\nΜΑΓΔΑΛΗΝΗΣ (ΜΑΝΤΟΥΣ) ΜΑΥΡΟΓΕΝΟΥΣ\nΓΡΗΓΟΡΙΟΥ ΔΙΚΑΙΟΥ ΠΑΠΑΦΛΕΣΣΑ\nΡΗΓΑ ΦΕΡΑΙΟΥ ΒΕΛΕΣΤΙΝΛΗ\nΠΑΛΑΙΩΝ ΠΑΤΡΩΝ ΓΕΡΜΑΝΟΥ\nΝΙΚΗΤΑ (ΝΙΚΗΤΑΡΑ) ΣΤΑΜΑΤΕΛΟΠΟΥΛΟΥ


Νέα και ειδήσεις για Opel\nΑρχείο ετικέτας Opel\n01/07/2017 Μένιος Κατής Σχολιάστε\nΣτο πλαίσιο του γερμανικού ερευνητικού προγράμματος «Ko-HAF» (Kooperatives hochautomatisiertes Fahren) που έχει ως βασικό θέμα την υψηλού επιπέδου αυτόνομης οδήγησης, η Opel παρέχει τη δική της τεχνογνωσία. Το «Ko-HAF» ξεκίνησε το Ιούνιο του 2015 και θα ολοκληρωθεί το Νοέμβριο του 2018. Συνέχεια ανάγνωσης Δοκιμές αυτόνομης οδήγησης από την Opel →\nΤο Opel Ampera-e ψηφίστηκε «Καλύτερο Προϊόν του 2017»\n17/05/2017 Αλέξανδρος Παππάς Σχολιάστε\nΣημαντική διάκριση στη φαρέτρα της Opel αποτελεί η ανάδειξη του νέου, Ampera-e. Η κριτική επιτροπή του μεγαλύτερου διαγωνισμού καινοτομίας για τεχνολογία, σπορ στυλ και lifestyle, ανέδειξε το ηλεκτρικό αυτοκίνητο της Opel ως το «Καλύτερο Προϊόν του 2017». Συνέχεια ανάγνωσης Το Opel Ampera-e ψηφίστηκε «Καλύτερο Προϊόν του 2017» →\n28/04/2017 Αλέξανδρος Παππάς Σχολιάστε\n04/04/2017 Αλέξανδρος Παππάς Χωρίς σχόλια\nΣτην εποχή της διασυνδεσιμότητας και του IoT (Internet of Things) τα νέα αυτοκίνητα εφοδιάζονται διαρκώς με νέες τεχνολογίες και εξελιγμένα συστήματα infotainment που έχουν ως στόχο να κάνουν πιο εύκολη την καθημερινότητά μας. Αυτό βέβαια χωράει συζήτηση γιατί αρκετοί δεν είναι εξοικειωμένοι με την τεχνολογία. Συνέχεια ανάγνωσης Opel: Tutorials για τα νέα συστήματα Navi 900 και R 4.0 IntelliLink →\n06/03/2017 Λάμπρος Κοσμόπουλος Σχολιάστε\nΤο Opel GT Concept έκανε ντεμπούτο στο Σαλόνι Αυτοκινήτου της Γενεύης τον περασμένο Μάρτιο και εδώ στο Παρίσι ήταν μια από τις επόμενες φορές που έκανε την εμφάνισή του μαγνητίζοντας τα βλέμματα για ακόμα μια φορά. Συνέχεια ανάγνωσης Opel GT Concept φωτογραφίες από την ομορφιά →